Source: https://www.hpp.fi/referenssit/
Timestamp: 2020-04-07 03:56:54+00:00
Document Index: 14893014

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Lajittele tai selaa kaikkia referenssejä
Energia Infra Julkiset hankinnat Kaivostoiminta Kiinteistöt Kilpailu Kuljetus ja liikenne Logistiikka Maksukyvyttömyys Pääomasijoittaminen Rahoitus Rakentaminen Riidanratkaisu Teknologia Teollisuus Terveydenhuolto Tietoturva ja yrityssalaisuudet Transaktiot Työelämä Vakuuttaminen Verot Ympäristö Kaikki alat
HPP avusti Elite Finland Value Added Fund II Ky -rahastoa kiinteistötransaktiossa, jossa Elite hankki kaksi modernia toimistokiinteistöä Suur-Helsingin alueelta Areim AB:n tytäryhtiöltä.
Kaupan kohteina olivat kaksi toimistokiinteistöä, jotka sijaitsevat Espoossa Sinimäentie 8b:ssä ja Vantaalla Turvalaaksonkuja 2:ssa. Kiinteistöillä on vuokrattavaa pinta-alaa kokonaisuudessaan 9 745 neliömetriä.
HPP toimi kaupassa ostajan oikeudellisena neuvonantajana.
HPP avusti Eläkevakuutusosakeyhtiö Veritasta keskinäisen kiinteistöosakeyhtiön Kiinteistö Oy Vantaan Tikkurilantie 123 kaikkien osakkeiden myynnissä Nasdaq-listatun sijoitusyhtiöFastighets AB Balder (publ):n tytäryhtiölle. Samalla osakkeiden kaupan myötä kiinteistön omistusoikeus siirtyi kokonaan Fastighets AB Balder:n tytäryhtiölle. Kyseiset tilat ovat olleet vuokrattuina K-Auto Oy:n pääkonttoriksi ja samalla Audin lippulaivamyymäläksi
HPP toimi kaupassa juridisena neuvonantajana ja avusti Veritasta kaupan valmistelutoimissa sekä kauppaneuvotteluissa.
HPP avusti tuotanto- ja varastokiinteistöihin erikoistunutta sijoitusyhtiö Aktiivitiloja kolmen teollisuuskiinteistön ostossa. Kaupankohteena olleissa kiinteistöissä on yhteensä 28,805 neliötä vuokrattavaa tilaa, ja kiinteistöt sijaitsevat Tampereella Nekalassa ja Tesoman alueella.
Toteutunut kauppa lisäsi merkittävästi Aktiivitilojen sijoitussalkun kokoa ja Aktiivitilojen asemaa Tampereen varasto- ja teollisuuskiinteistöjen markkinoilla. Kauppa toteutettiin 13.3.2020.
HPP avusti hankkeen valmistelutoimissa sekä kauppaneuvotteluissa.
HPP avusti Collector Bank AB:ta kiinteistörahoitusjärjestelyssä
HPP avusti Collector Bank AB:ta kiinteistörahoitusjärjestelyssä, jossa Collector järjesti n. 34 miljoonan euron arvosta lainoja Ovaro Kiinteistösijoitus Oyj:lle sen liikkeelle laskeman joukkovelkakirjalainan takaisinmaksamiseksi sekä rahoituksen uudelleen järjestelemiseksi. Ovaro Kiinteistösijoitus Oyj on Helsingin pörssiin listattu kiinteistösijoitusyhtiö.
HPP toimi juridisena toimineuvonantajana Erikoissijoitusrahasto Trevian Suomi Kiinteistöt I:lle Vaasassa sijaitsevien kolmen kiinteistöyhtiöiden osakekantojen hankinnassa Harry Schaumanin Säätiöltä. Kauppaan liittyvät kiinteistöt käsittävät lähes kokonaisen korttelin Vaasan keskustassa kauppatorin laidalla. Kiinteistöihin sisältyvät mm. kauppakeskus, toimistoja, iso elokuvateatteri sekä keväällä 2020 valmistuva pieni hotelli.
Yhdessä kohteista sijaitseva kauppakeskus on remontoitu ja uudelleenbrändätty vuonna 2018, ja uuden kauppakeskus Espenin avajaiset olivat marraskuussa 2018. Vuokralaisina toimivat esimerkiksi BioRex, Espresso House, New Yorker, Halonen ja Dressman. Kohteen suurimpia toimistovuokralaisia ovat Nordea, KPMG ja Sweco.
HPP neuvoi Treviania kaupankohteiden tarkastuksessa sekä kauppaneuvotteluissa.
HPP avustaa Fintoil Oy:tä hankkeessa, jossa Fintoil Oy rakentaa raakamäntyöljyä jalostavan tuotantolaitoksen Haminaan. Laitoksen rakentaminen aloitetaan, kun yhtiö on saanut ympäristö- ja rakennusluvat, aikaisintaan arviolta loppuvuodesta 2020, ja sen tuotanto käynnistyy Haminan öljysatamassa vuoden 2022 aikana. Raakamäntyöljy on havusellutuotannon sivutuote, jonka tisleiden hiilijalanjälki on jopa 90 prosenttia alhaisempi kuin vastaavilla fossiilisilla tuotteilla. Yli 60 % biotuotetehtaan tuotannosta ohjautuu biopolttoaineiden valmistukseen.
Fintoil Oy on Taalerin sijoituskohde, ja biotuotetehdas on merkittävä investointi suomalaiseen teollisuuteen ja osaamiseen.
Taalerin lehdistötiedote
HPP on toiminut korealaisen sijoittajista ja rahastonhoitajista koostuvan konsortion neuvonantajana sen hankkiessa osan Taaleri-konsernin sijoituksista suomalaisiin tuulivoimahankkeisiin. Taalerin hallinnoimat rahastot myyvät osuutensa Nybyn ja Myllykankaan tuulipuistoissa korealaisista institutionaalisista sijoittajista koostuvalle konsortiolle. Hana Financial Investments’in ja Korea Investment & Securities’in johdolla korealaiset sijoittajat tekevät sijoituksensa transaktioon sekä velkarahoituksella että pääomasijoituksella NH Amundi’n and IBK Asset Management’n hallinnoimien rahastojen kautta.
Tuulipuistot, Nyby (8 turbiinia), Myllykangas I (19 turbiinia) ja Myllykangas II (3 turbiinia), sijoittuvat noin 55 km:n etäisyydelle Oulusta pohjoiseen ja niiden tuotantokapasiteetti on yhteensä 73,2 MW.
Tuulipuistot tuottavat yhteensä sähköä noin 28.000 kotitalouden tarpeisiin ja vähentävät vuositasolla noin 70.000 tonnia hiilidioksidipäästöjä.
Taaleri Energia jatkaa sijoitusten hallinnointia palvelusopimuksen perusteella ja tarjoaa myös jatkossa tuulipuistojen teknisiä ja kaupallisia palveluja uusille omistajille.
Kaupan odotetaan toteutuvan tammikuussa 2020.
HPP avusti tuotanto- ja varastokiinteistöihin erikoistuvaa sijoitusyhtiö Aktiivitiloja kahden kiinteistöyhtiön osakkeiden hankinnassa Julius Tallberg-Kiinteistöt Oyj:ltä noin 9,5 miljoonan euron kokonaiskauppahinnalla.
Kaupan kohteena olivat Kiinteistö Oy Juvan Teollisuuskatu 15 Espoo, joka omistaa Espoossa sijaitsevan tuotantokiinteistön, jossa on kuusi vuokralaista ja jonka vuokrattava pinta-ala noin 5 000 m² sekä Kiinteistö Oy Tuusulan Louhostie 2, joka omistaa modernin tuotanto- ja logistiikkarakennuksen, joka on kokonaisuudessaan vuokrattu ympäristöteknologiajärjestelmävalmistaja Chiller Oy:lle ja jonka vuokrattava pinta-ala on noin 6 000 m².
HPP avusti Aktiivitiloja kaupan valmistelutoimissa sekä kauppaneuvotteluissa.
HPP avusti NCC:tä tuulivoimapuistoja rakentavan liiketoiminnan myynnissä
HPP avusti NCC:tä tuulivoimapuistoja rakentavan liiketoiminnan myynnissä Suomessa Siikajoen Betonitukku -konserniin kuuluvalle Siikajoen Betonityö Oy:lle.
HPP avusti Samhällsbyggnadsbolaget i Norden AB (publ) (”SBB”) -nimistä Nasdaq-listattua kiinteistösijoittajaa seitsemän kiinteistöä käsittävässä portfoliokaupassa. SBB hankki useiden terveydenhoitoalan toimijoiden käyttöön vuokratut kiinteistöt Lehto Group Oyj:ltä. Kaupan kokonaisarvo oli 23 miljoonaa euroa ja kiinteistöjen omistus siirtyi kaupassa kokonaan SBB:lle.
HPP toimi järjestelyssä SBB:n oikeudellisena neuvonantajana. HPP avusti hankkeen suunnittelussa ja valmistelutoimissa sekä kauppaneuvotteluissa.
HPP avusti Fennia Varainhoito Oy:n hallinnoimaa Erikoissijoitusrahasto Fennica Toimitilat I:tä Kiinteistö Oy Espoon Suomalaistentie 5 -nimisen kiinteistöosakeyhtiön osakekannan hankinnassa Julius Tallberg-Kiinteistöt Oyj:ltä.
Kohdeyhtiön omistama kiinteistö on Espoon Suomenojalla sijaitseva vuonna 2015 valmistunut liikekiinteistö, jonka päävuokralaiset ovat XXL Sports & Outdoor, Autovaraosa Fixus – Espoo, Tekno-Rengas ja Fysioline Evo.
HPP toimi järjestelyssä Erikoissijoitusrahasto Fennica Toimitilat I:n oikeudellisena neuvonantajana avustaen kaupankohteen tarkastuksessa sekä kauppaneuvotteluissa.
HPP toimi Elite Finland Value Added Fund II Ky – rahaston oikeudellisena neuvonantajana asuinkiinteistön ostossa
HPP avusti Elite Finland Value Added Fund II Ky-rahastoa Porissa osoitteessa Antinkatu 19 sijaitsevan asuinkerrostalon ostamisessa. Myyjänä kaupassa toimi Taaleri Porin Asuntorahasto II Ky:n äänettömät yhtiömiehet.
Asuinkerrostalossa sijaitsee yhteensä 60 huoneistoa, autohalli sekä liiketila.
HPP avusti Caverion Oyj:tä Maintpartner Holding Oy:n kanssa solmitussa järjestelyssä Maintpartner Group Oy:n kaikkien osakkeiden ostamisesta, mukaan lukien sen Suomen, Puolan ja Viron tytäryhtiöt. Kauppaan ei kuulu Maintpartner Group Oy:n Ruotsin tytäryhtiö. Suomen Kilpailu- ja kuluttajavirasto hyväksyi yrityskaupan ehdollisena 22.11.2019.
HPP toimi Aktiivitilojen neuvonantajana kiinteistön ostossa
HPP avusti tuotanto- ja varastokiinteistöihin erikoistuvaa sijoitusyhtiö Aktiivitiloja Kauklahden teollisuusalueella sijaitsevan kiinteistön ostossa.
Kaupan kohteena oli 5.480 neliömetrin suuruinen tuotanto- ja varastokiinteistö osoitteessa Hyttimestarintie 6. Rakennuksessa sijaitsee 4.200 neliön tuotanto- ja varastotilan lisäksi toimistotilaa, ravintola ja asunto.
HPP avusti japanilaista Mujia lippulaivamyymäläprojektissa
HPP toimi japanilaisen vähittäiskaupan jättilaisen, Mujin, oikeudellisena neuvonantajana sen perustaessa liiketoimintojaan Suomeen. HPP:n yhtiö-, vero-, kiinteistö- ja työoikeustiimit neuvoivat Mujia useissa tämän noin kaksi vuotta kestäneen laajan vähittäiskauppaprojektin oikeudellisissa osa-alueissa. Kauppakeskus Kampissa sijaitseva, koko kerroksen kattava Mujin lippulaivamyymälä on maailman suurin Muji-myymälä, jonka valikoima koostuu sekä suomalaisista että japanilaisista Muji-tuotteista. Mujin lippulaivamyymälä avattiin Helsinkiin perjantaina 8. marraskuuta
HPP avusti Elite Alfred Bergin rahastoa kiinteistötransaktiossa
HPP avusti Elite Alfred Bergin rahastoa Jyväskylässä sijaitsevan liikekiinteistön myynnissä paikallisille kiinteistösijoittajille. Kiinteistön vuokralaisena toimii Kesko Oyj.
HPP vastasi kauppakirjan laatimisesta ja muusta juridisesta neuvonannosta myyntiprosessin aikana.
HPP:n teknologiatiimi avusti CGI Suomi Oy:tä sopimusneuvotteluissa, joiden seurauksena IT-palveluyhtiö CGI:n vastuu LähiTapiolan strategisista IT-palveluista laajenee. Allekirjoitettu sopimus on arvoltaan 40 miljoonaa euroa ja kattaa sekä LähiTapiolan ydinjärjestelmät että kaikki tukijärjestelmät. CGI huolehtii jatkossa yli 200 eri tietojärjestelmän ylläpidosta ja jatkokehittämisestä. Lisäksi sopimus kattaa niin sanotut SIAM-palvelut (Service Integration & Management), jossa CGI vastaa myös LähiTapiolalle IT-palveluja tuottavien kolmansien osapuolten toiminnan johtamisesta.
CGI lehdistötiedote
HPP avusti kuntien omistamaa Kiertokapula Oy:tä ja yksityistä Destaclean Oy:tä niiden perustaessa yhteisyrityksen, Tehokierto Oy:n, rakennus- ja purkujätteen käsittelyä ja kierrättämistä varten. Yhteisyritys on avaus markkinaehtoisen jätteen entistä tehokkaammaksi kierrättämiseksi. Yhtiö vastaanottaa sekalaista rakennus- ja puujätettä ja käsittelee lajittelussa syntyvät materiaalijakeet mekaanisin puhdistus- ja hienonnusmenetelmin energiatuotannon ja uusiotuotteiden raaka-aineiksi siten, että ne soveltuvat jatkojalostukseen ja ovat käyttökohteissaan turvallisia. Toimintaansa varten Tehokierto Oy rakentaa Hämeenlinnan Karanojan kiertotalousalueelle rakennusjätteiden mekaanisen käsittelylaitoksen. Tehokierto Oy tarjoaa palveluja myös ulkopuolisille toimijoille.
HPP avusti molempia osapuolia yhteisyrityksen perustamisessa sekä yrityksen toimintaan liittyvissä jäte- ja hankintaoikeudellisissa kysymyksissä.
Tehokierto Oy:n lehdistötiedote
HPP avusti johtavaa kansainvälistä uusiutuvan energian kehittämiseen erikoistunutta sijoittajaa, Element Power-konsernia, sen myydessä tietyt suomalaiset omistuksensa kahdella erillisellä transaktiolla.
Ensimmäinen transaktio käsitti Kangastuulen ja Navettakankaan tuulivoimapuistojen omaisuuserien ja kehitysoikeuksien myynnin, Element Powerin omistamalta projektiyhtiöltä Kangastuuli Oy:ltä, johtavalle suomalaiselle tuulivoiman kehittäjälle, Suomen Hyötytuuli Oy:lle. Toinen transaktio käsitti Pohjanmaalla, Etelä-Pohjanmaalla, Satakunnassa ja Kainuussa sijaitsevien Mikonkeitaan, Lumivaaran ja Korvennevan tuulivoimapuistojen kehitysoikeudet omistavien kolmen projektiyhtiön hankinnan saksalaisen Energiequelle GmbH:n toimesta. Projektiyhtiöillä on mahdollisuus 39 tuulivoimalan rakentamiseen.
Transaktioiden arvoa ei julkisteta.
HPP avusti Neste Oyj:tä neuvotteluissa Fortumin kanssa koskien 12 vuoden määräaikaista sähköntoimitussopimusta (ns. Corporate PPA), jonka mukaan Neste tulee ostamaan noin 70 % parhaillaan Pohjanmaalle Närpiöön rakennettavan Kalaxin tuulipuiston tuotannosta. Sopimuksen kokonaiskapasiteetti on yli 60 MW ja sen tuottama energia vastaa noin 20 % Nesteen Porvoon ja Naantalin toimipisteiden sähkönkulutuksesta. Tuulisähkön toimituksen on arvioitu alkavan alkuvuodesta 2021.
HPP avusti Aquila Capitalia rajat ylittävässä 47.500.000 euron Skandinaviska Enskilda Banken AB (Publ) kanssa tehdyssä uudelleenrahoitusjärjestelyssä liittyen kahteen toiminnassa olevaan tuulipuistoon Oulun seudulla. Tuulipuistot on varustettu Vestaksen V116- ja V126-mallisilla turbiineilla, joiden yhteenlaskettu teho on 53 megawattia. Kahden tuulipuiston arvioidaan tuottavan sähköä vuodessa keskimäärin yhteensä 146 gigawattiatuntia.
Aquila Capital Group on saksalainen pääomasijoittaja, jonka perustivat Dieter Rentsch ja Roman Rosslenbroich vuonna 2001. Konsernin hallinnoimien asiakasvarojen kokonaisarvo ylittää maailmanlaajuisesti 8 miljardia euroa.
HPP avusti Social Impact Venturesia sen investoidessa Sympoweriin
HPP toimi hollantilaisen sijoittajan Social Impact Ventures NL:n suomalaisena pääneuvonantajana yhteisinvestoinnissa sähköverkon tasauspalveluiden tarjoaja Sympower:iin. Sympower on tullut tasaussähköverkkomarkkinoille innovatiivisella alustallaan sähköverkon tasauspalveluille Suomessa, Ruotsissa, Virossa ja Hollanissa.
HPP avusti SBB:tä kasvattamaan Suomen kiinteistöportfoliota
HPP avusti Samhällsbyggnadsbolaget i Norden AB (publ) (”SBB”) -nimistä Nasdaq-listattua kiinteistösijoittajaa viisi Suomessa sijaitsevaa kiinteistöä käsittävässä sale and lease back -järjestelyssä. SBB on erikoistunut sijoittamaan Pohjoismaisiin yhteiskunnallisiin palvelukiinteistöihin. Kyseinen hankinta oli osa laajempaa kokonaisuutta, jossa SBB samanaikaisesti hankki myös Ruotsissa sijaitsevia sosiaalisen infrastruktuurin kiinteistöjä yhteensä 320 miljoonalla kruunulla.
HPP toimi järjestelyssä SBB:n suomalaisena oikeudellisena neuvonantajana. HPP avusti hankkeen suunnittelussa ja valmistelutoimissa sekä kauppaneuvotteluissa.
HPP avusti OGCI Climate Investmentsiä sen sijoituksessa Norsepowerin roottoripurjeteknologiaan
HPP toimi kasvusijoittajana kestävän teknologian alalla toimivan OGCI Climate Investmentsin neuvonantajana tämän 8 miljoonan euron sijoituksessa Norsepower Oy:öön.
Norsepower tulee käyttämään varat roottoripurjeteknologian valmistus- ja toimituskapasiteetin kehittämiseen sekä teknologian kaupallistamisen edistämiseen. Norsepowerin roottoripurjeteknologian avulla varustamot voivat alentaa polttoainekustannuksiaan ja päästöjään sekä edesauttaa sopeutumista toimialan uusiin ympäristövaatimuksiin, kuten vuoden 2020 alussa voimaan astuvaan IMO:n kainsainväliseen rikkipäästörajoitukseen sekä vuosille 2030 ja 2050 asetettuihin meriliikenteen päästövähennystavoitteisiin.
Norsepower on johtava vähän huoltoa tarvitsevien, ohjelmistopohjaisten, datavarmisteisten tuulivoimalla toimivien apukäyttövoimajärjestelmien toimittaja.
OGCI Climate Investments on yli miljardin dollarin arvoinen rahasto, joka sijoittaa teknologioihin ja liiketoimintamalleihin, jotka vähentävät energia- ja teollisuussektorin ja niiden arvoketjujen hiilijalanjälkeä.
HPP avustaa Kymenlaakson Jäte Oy:tä hankkeessa, jossa se kilpailuttaa ja rakennuttaa pääasiassa kierrätyspuumursketta käyttävän lämpövoimalan jätekeskukseensa Kouvolan Keltakankaalla. Voimalakokonaisuus sisältää kaksi 4 megawatin kattilaa. Vuoden 2020 lopulla valmistuva voimala tulee tuottamaan kaukolämpöä KSS Lämpö Oy:n hallinnoimaan kaukolämpöverkkoon. Osapuolten välillä on solmittu lämmöntoimitussopimus vuosille 2021-2030.
Hankkeen ansiosta kaukolämpöverkkoyhtiö ja alueen kaukolämpöasiakkaat saavat ulkomailta tuodulla fossiilisella maakaasulla tuotetun kaukolämmön tilalle kotimaisilla, uusiutuvilla biopolttoaineilla tuotettua kaukolämpöä. Rakennus- ja purkupuusta valmistetun kierrätyspuumurskeen päästökerroin on nolla, ja uusi laitos alentaa kaukolämmön tuotannon hiilidioksidipäästöjä noin 9.000 tonnia vuodessa.
Lounais-Suomen Jätehuolto Oy valmistelee uudentyyppistä, innovatiivista ratkaisua käytöstä poistettujen kotitaloustekstiilien jalostamiseksi hyötykäyttöön. Tavoitteena on, että valmisteilla oleva poistotekstiilien jalostuslaitos käsittelisi koko Suomen poistotekstiilit kierrätyskuiduksi sekä muiksi uusioraaka-aineiksi. Pilottihanke saa julkista tukea mm. työ- ja elinkeinoministeriöltä sekä rahoitusta Business Finlandilta. Hankkeessa ovat mukana lähes kaikki kunnalliset jätelaitokset ympäri Suomea.
Poistotekstiilien kierrätystä ja uudelleenkäyttöä lisäämällä vastataan myös EU:n jätedirektiivin muutokseen, jonka mukaan tekstiilijätteiden erilliskeräys on järjestettävä vuoteen 2025 mennessä. Poistotekstiilit sisältävät pääosin tekstiilijätettä, mutta myös uudelleenkäytettävää tekstiiliä.
HPP avustaa Lounais-Suomen Jätehuolto Oy:tä käynnissä olevan pilottilaitoksen kilpailuttamisessa, kuten myös eräissä muissa hankkeeseen liittyvissä juridisissa ja sopimusasioissa.
Lounais-Suomen Jätehuollon tiedote
HPP avusti Prokon Finlandia Mutkalampi-tuulivoimapuistohankkeen enemmistöosuuden myynnissä
HPP avusti Prokon Finlandia Mutkalampi-tuulivoimapuistohankkeen enemmistöosuuden myynnissä. Kyseessä on kehitteillä oleva Pohjanmaalla sijaiseva tuulivoimapuisto, jonka arvioitu kapasiteetti on noin 250 megawattia.
Prokonin tiedote
HPP avusti Gummerus Oy:tä Gummerus Kustannus Oy:n osakekannan myynnissä Storytel AB:lle
HPP avusti Gummerus Oy:tä Gummerus Kustannus Oy:n osakekannan myynnissä, jossa ostajana on Storytel AB (publ). Gummerus Kustannus on yksi Suomen vanhimmista ja tunnetuimmista kustantajista. Vuonna 1872 perustettu perheomisteinen kustannusliike on kasvanut Suomen kolmanneksi suurimmaksi kustantajaksi.
”Olen iloinen, että minun ja perheeni vuodesta 1943 ylpeydellä ja rakkaudella luotsaama Gummerus Kustannus saa nyt uuden sitoutuneen omistajan. Gummerus-konserni jatkaa itsenäisenä perheyrityksenä, jonka toimialoja ovat kiinteistöt, sähköiset sanakirjat ja sijoittaminen sekä osakkuus kirjalogistiikkaa harjoittavassa yrityksessä”, sanoo Eero Salojärvi, Gummerus Oy:n omistaja.
HPP avusti Koneosapalvelu Oy:tä Kithydro Oy:n ja Hyprox Oy:n osakekantojen ostossa
HPP avusti Koneosapalvelu Oy:tä sen ostaessa Kithydro Oy:n ja Hyprox Oy:n osakekannat. Koneosapalvelu kasvattaa tehdyillä yritysostoilla erityisesti teollisuushydrauliikan myynnin ja kunnossapidon liiketoimintaa sekä hydrauliikkahuollon kapasiteettiaan.
Koneosapalvelu on viralliselta nimeltään Koneosapalvelu Oy Aliranta. Yhtiö on perustettu vuonna 1976 ja kuuluu Outokummun Metalli -konserniin.
HPP toimi Elite Finland value Added Fund II Ky -rahaston oikeudellisena neuvonantajana toimistokiinteistön ostossa Espoossa
Elite Finland Value Added Fund II Ky -rahasto osti Keskinäiseltä Eläkevakuutusyhtiö Ilmariselta Leppävaarassa sijaitsevan toimistokiinteistön 6.9.2019. Kiinteistön kauppahinta oli 6,85 miljoonaa euroa.
Kaupan kohteena oli monipuolinen usean käyttäjän toimistokiinteistö Vänrikinkuja 2, joka ylittää pinta-alaltaan 5000 neliömetriä. Kohde on 2002 valmistunut ja sijaitsee Espoossa Turunväylän ja Kehä I:sen läheisyydessä. Alue on yritysten suosima ja siellä on mm. Rambollin pääkonttori ja Siemensin toimitilat.
HPP avusti M7:ää kiinteistön kaupassa
HPP avusti M7 Real Estate:n (”M7”) hallinnoimaa rahastoa Raahessa sijaitsevan liikekiinteistön myymisessä. M7 on Euroopan johtavia toimijoita alueellisten monikäyttäjäkiinteistöjen markkinoilla. Toimintansa M7 on aloittanut Suomessa lokakuussa 2016.
HPP vastasi kauppakirjan laatimisesta ja muusta juridisesta neuvonannosta myyntiprosessin aikana. Kauppa toteutettiin 6.9.2019.
HPP avusti Merikatu 5:n arvokiinteistön hankinnassa
Kotimaisten kiinteistösijoittajien omistama As Oy Grand Horizon Helsinki -niminen asunto-osakeyhtiö osti Helsingissä osoitteessa Merikatu 5 sijaitsevan historiallisen, asuinkäytössä olevan, arvokiinteistön Suomen Punaiselta Ristiltä. Kohteen kauppahinta oli 24.4 miljoonaa euroa.
Kiinteistö sijaitsee Ullanlinnan arvoalueella ja sen huoneistoista on esteettömät näkymät puiston yli merelle. HPP toimi kaupassa ostajan oikeudellisena neuvonantajana. Ostajataho on juuri toteuttanut myös osoitteessa Korkeavuorenkatu 21 sijaitsevan ns. Grand Residence 21 -nimisen kohteen mittavan kiinteistöjalostushankkeen, jossa HPP on myös toiminut oikeudellisena neuvonantajana.
HPP toimi Pro Farm Technologies Oy:n osakkeenomistajien pääneuvonantajana yhtiön osakkeiden myynnissä Marrone Bio Innovations Inc:ille.
Pro Farm Technologies Oy hankitaan sovitulla 31,8 miljoonan Yhdysvaltain dollarin yritysarvolla sisältäen 6,2 miljoonan dollarin käteissumman ja 12,7 miljoonan Marrone Bio Innovations Inc. osakkeen yhdistelmän, joka maksetaan Pro Farm Technologies Oy:n osakkaille, velkojille ja neuvonantajille transaktion täytäntöönpanossa, sekä mahdollisuuden kokonaisuudessaan jopa 7,5 miljoonan dollarin maksuun osakkeina, jotka maksettaisiin vuosien 2021–2024 aikana sovittujen kaupallisten tavoitteiden saavuttamisen perusteella.
Pro Farm Technologies Oy on ravinne- ja biostimulanttiteknologian ja -tuotteiden toimittaja, ja Marrone Bio Innovations Inc. (NASDAQ: MBII) on NASDAQ-listattu kansainvälinen johtaja kestävissä biosuojelu- ja kasvien terveysratkaisuissa.
HPP avusti SBB:tä sale and lease back -järjestelyssä, joka käsitti 30 sosiaalipalvelualan kiinteistöä
HPP avusti Samhällsbyggnadsbolaget i Norden AB (publ) (”SBB”) -nimistä Nasdaq-listattua kiinteistösijoittajaa, joka on erikoistunut sijoittamaan Pohjoismaisiin yhteiskunnallisiin palvelukiinteistöihin, sale and lease back -järjestelyssä, jossa SBB hankki 30 kiinteistön portfolion Suomessa sekä vuokrasi kiinteistöt myyjille. Kiinteistöportfolion myyjä oli Humana AB (publ).
Kiinteistöportfolio sisältää hoivakoteja vanhuksille sekä erityistä hoitoa tarvitseville lapsille ja nuorille. Suurin osa kiinteistöistä sijaitsee Helsingin ja Jyväskylän lähialueilla.
Kauppa oli osaa isompaa pohjoismaalaista järjestelyä, jossa SBB hankki sosiaalipalvelualan kiinteistöjä Suomessa, Ruotsissa ja Norjassa. Koko kaupan arvo oli noin 44,4 miljoonaa euroa.
HPP toimi järjestelyssä SBB:n suomalaisena neuvonantajana. HPP avusti hankkeen suunnittelussa ja valmistelutoimissa sekä kauppaneuvotteluissa.
HPP toimi myyjän oikeudellisena neuvonantajana Oulun XXL:n liikekiinteistön myynnissä
HPP on toiminut myyjän oikeudellisena neuvonantajana Oulun XXL:n liikekiinteistön myynnissä. HPP avusti hankkeen valmistelutoimissa sekä kauppaneuvotteluissa.
Ostaja on ranskalainen Corum Asset Management.
Kiinteistön vuokrattava pinta-ala on noin 4 000 neliömetriä ja se sijaitsee Oulun Limingantullissa osoitteessa Alasintie 8.
HPP avusti kiinteistösijoitusyhtiö Aktiivitiloja tuotantokiinteistön ostossa
HPP avusti tuotanto- ja varastokiinteistöihin erikoistuvaa sijoitusyhtiö Aktiivitiloja kiinteistön ostossa etiketti- ja tarrapaino Nordic Label Oy:ltä.
Kaupan kohteena on 6.292 neliömetrin suuruinen tuotantokiinteistö osoitteessa Sirrikuja 2. Nordic Label jää itse kiinteistöön vuokralle pitkällä vuokrasopimuksella. Kaupan lisäksi osapuolet sopivat merkittävästä remontista, jolla kiinteistön kuntoa parannetaan ja toimivuus varmistetaan.
Kaupan tarkoituksena oli kehittää myyjän toimintaa investoimalla yrityksen tarvitsemaan tilaan. Remonteilla pyritään parantamaan kiinteistön energiatehokkuutta ja kartuttamaan säästöjä ylläpitokustannuksissa. HPP avusti hankkeen suunnittelussa ja valmistelutoimissa sekä kauppaneuvotteluissa.
HPP neuvoi SP Group A/S:ää tämän hankkiessa Coreplast Laitila Oy:n
HPP toimi SP Group A/S:n suomalaisena neuvonantajana tämän hankkiessa Laitilassa sijaitsevan Coreplast Laitila Oy:n. Transaktion kokonaisarvo on 70 miljoonaa tanskan kruunua. SP Group A/S on listattu NASDAQ Kööpenhaminassa ja työllistää yli 2 000 työntekijää ja sillä on liiketoimintaa Euroopassa, Aasiassa, Pohjois-Amerikassa ja Etelä-Amerikassa. Coreplast on vaativien ruiskupuristettujen muovituotteiden valmistaja, jonka tuotanto ja kokoonpano ovat Suomessa.
HPP avustaa Eltel Networks Oy:tä ja Eltel Group Oy:tä Euroopan unionin tuomioistuimessa
HPP avustaa Eltel Networks Oy:tä ja Eltel Group Oy:tä Euroopan unionin tuomioistuimessa ennakkoratkaisupyyntöä koskevassa asiassa, jossa korkein hallinto-oikeus 13.6.2019 on esittänyt unionin tuomioistuimelle seuraavan kysymyksen:
vai voidaanko kilpailurikkomuksen katsoa kestävän vain siihen saakka, kun rikkomukseen syyllistynyt yritys on antanut kyseisestä urakasta tarjouksen tai tehnyt toteuttamista koskevan sopimuksen?
HPP avusti Aalto-korkeakoulusäätiötä kiinteistöportfolion myynnissä
HPP avusti Aalto-korkeakoulusäätiötä opetus- ja tutkimuskiinteistöjen myynnissä eQ Hoivakiinteistöt -rahastolle.
Kiinteistöportfolio sisältää kolme koulua sekä yhden toimisto- ja tutkimuskiinteistön Aalto-yliopiston kampusalueella Espoon Otaniemessä. Kohteiden yhteenlaskettu vuokrattava pinta-ala on noin 23.200 neliömetriä.
HPP avusti hankkeen suunnittelussa ja valmistelutoimissa sekä kauppaneuvotteluissa. Myyjän taloudellinen neuvonantaja oli CBRE Finland Oy.
HPP avusti Stiftelsen Sedmigradsky sr säätiötä Cavoniuksen talon kiinteistön ja kiinteistöyhtiön osakkeiden myynnissä
HPP avusti Stiftelsen Sedmigradsky sr säätiötä osoitteessa Pohjoisesplanadi 21 sijaitsevan Cavoniuksen talon kiinteistön ja kiinteistöyhtiön osakkeiden myynnissä CapMan Nordic Real Estate II rahastolle. Kohteen kadunpuoleinen osa on rakennettu vuonna 1820 ja rakennus on siten yksi Helsingin liikekeskustan vanhimmista rakennuksista. HPP avusti hankkeen suunnittelussa ja valmistelutoimissa sekä kauppaneuvotteluissa.
HPP avusti Collector Bank AB:tä kiinteistöportfolion hankinnassa
HPP avusti Collector Bank AB:tä EUR 5.200.000 rahoitusjärjestelyssä Finsk Invest Oy:n kanssa koskien kiinteistöportfolion hankintaa Turun seudulta.
SBB hankkii vanhainkoteja, esikouluja ja hoivakiinteistöjä Suomesta 142 miljoonalla eurolla
HPP avusti Samhällsbyggnadsbolaget i Norden AB (publ) (”SBB”) -nimistä Nasdaq-listattua kiinteistösijoittajaa, joka on erikoistunut sijoittamaan Pohjoismaisiin yhteiskunnallisiin palvelukiinteistöihin, transaktiossa, jossa SBB sitoutui hankkimaan 48 kiinteistökohteesta muodostuvan portfolion. Kohteista 27 on vanhainkoteja, 11 esikouluja ja 10 hoivakiinteistöjä. Portfolion myyjänä oli Erikoissijoitusrahasto eQ Hoivakiinteistöt.
Kaupan arvo on 142 miljoonaa euroa, ja kyseessä on siten Suomen toiseksi suurin hoivakiinteistöjen kauppa. Kaupan täytäntöönpanon on sovittu tapahtuvan 29.4.2019.
HPP toimii kaupassa SBB:n oikeudellisena neuvonantajana.
HPP avusti Elite Alfred Bergin rahastoa kiinteistöjärjestelyssä
HPP vas­ta­si kaup­pa­kir­jan ja muiden sopimusten laa­ti­mi­ses­ta sekä muus­ta oikeudellisesta neuvonannosta ostoprosessin ai­ka­na. Kauppakirja allekirjoitettiin 21.3.2019.
HPP avusti menestyksekkäästi Talvivaaran entistä johtoa arvopaperimarkkinarikosasiassa Helsingin hovioikeudessa
HPP avusti kahta Talvivaaran Kaivososakeyhtiö Oyj:n (nyk. Ahtium Oyj:n konkurssipesä) arvopaperimarkkinarikosasian vastaajaa asiassa, jossa Helsingin hovioikeus antoi tänään tuomion.
Helsingin hovioikeus kumosi entisen toimitusjohtajan saaman tiedottamisrikostuomion ja hylkäsi häneen kohdistetun syytteen. Hovioikeus on valtaosin kumonnut entiseen tuotantojohtajaan kohdistetut sisäpiirintiedon väärinkäyttösyytteet. Tuotantojohtaja on hovioikeudessa tuomittu kahdesta sisäpiirintiedon väärinkäyttörikoksesta sakkorangaistukseen. Käräjäoikeus oli tuominnut hänet viidestä teosta ehdolliseen vankeusrangaistukseen.
Lindström Oy myy liiketoiminnan Isossa-Britanniassa
HPP avusti Lindström Oy:n isobritannialaista tytäryhtiötä Lindstrom Limitediä sen myydessä lattiahuolto- ja WC-tilapalvelunsa Bio Clean Systems Limitedille. Lindström Oy on yksi Euroopan johtavia tekstiilipalveluyrityksiä. Kaupan arvo on luottamuksellinen.
HPP avusti Finest Bay Area Development Oy:tä Suomen ja Viron yhdistävän tunnelihankkeen rahoitusneuvotteluissa 15 miljardin euron rahoituksen varmistamiseksi
HPP avusti Finest Bay Area Development Oy:tä sen allekirjoittaessa aiesopimuksen Touchstone Capital Partners Ltd:n kanssa Suomen ja Viron välisen tunnelin rahoituksesta kattaen 15 miljardin euron rahoituksen. Rahoitus tulee jo aiemmin ilmoitetun ARJ Holding LLC:n kanssa sovitun 100 miljoonan euron rahoituksen lisäksi.
Rahoitus on Finest Bay Area Developmentin nostettavissa hankkeen rakennusvaiheiden edetessä. Rahoituksen yksityiskohdat neuvotellaan seuraavien kuukausien aikana.
HPP avusti Svenska Folkskolans Vänner-yhdistystä kiinteistötransaktiossa
HPP avusti Svenska Folkskolans Vänner-yhdistystä Diana-talon myynnissä. Helsingin Yrjönkadulla sijaitseva Diana-talo myytiin saksalaiselle Quadoro Doric:lle, joka teki kaupan sveitsiläistaustaisen kiinteistörahaston Vontobel Sustainable Real Estate Europe:n puolesta. Kauppahinta oli alle 20 MEUR.
Dianapuiston kupeessa sijaitseva Diana-talo on valmistunut vuonna 1898. Vuokrattavaa pinta-alaa rakennuksessa on noin 3400 neliömetriä. Rakennuksessa sijaitsee liiketiloja, toimistotiloja sekä asuinhuoneistoja.
HPP avusti hankkeen suunnittelussa ja valmistelutoimissa sekä kauppaneuvotteluissa.
Kauppa toteutettiin 14.2.2019.
Korkein oikeus hylkäsi Metsähallituksen valituslupahakemuksen asiassa, joka koski kilpailunrajoituslain mukaista vahingonkorvausta
HPP edus­ti Met­sä­liit­toa menestyksekkäästi raakapuumarkkinoiden kilpailunrajoitukseen perustuvassa va­hin­gon­kor­vausoi­keu­den­käyn­nis­sä, jos­sa kan­ta­ja­na oli Met­sä­hal­li­tus. Metsähallitus vaati Stora Enso Oyj:ltä, UPM-Kymmene Oyj:ltä ja Metsäliitto Osuuskunnalta vahingonkorvausta yhteisvastuullisesti pääomaltaan alun perin n. 283 miljoonaa euroa. Korkein oikeus antoi asiassa ratkaisun 29.1.2019. Korkein oikeus ei myöntänyt valituslupaa Metsähallitukselle. Ho­vioi­keuden tuomio jäi näin ollen pysyväksi. Hovioikeuden ja käräjäoikeuden tuomioilla Metsähallituksen kanne oli hylätty ko­ko­nai­suu­des­saan.
Samaan asiakokokonaisuuteen liittyvät yksityishenkilöiden ja kuntien vahingonkorvauskanteet on hylätty aiemmin tuomioilla, jotka ovat lainvoimaisia. HPP edusti Metsäliittoa myös näissä oikeudenkäynneissä.
Korkeimman oikeuden tiedote »
HPP avus­ti Etelä-Karjalan Jätehuolto Oy:tä biokaasulaitoksen hankinnassa. Biokaasulaitoksessa tuotetaan uusiutuvaa energiaa biojätteistä ja jätevesilietteistä. Biokaasu jalostetaan liikennepolttoaineeksi, jota voidaan käyttää biokaasuautojen polttoaineena. Työ- ja elinkeinoministeriö on myöntänyt hankkeeseen energiatukea noin 2,2 M€. Energiatuella pyritään edistämään uusiutuvan energian tuotantoa, energiansäästöä ja energiatehokkuutta. Watrec Oy toimi hankkeessa kilpailutus- ja rakennuttamiskonsulttina ja laitoksen toimittajaksi valittiin Envor Protech Oy.
Etelä-Karjalan Jätehuolto Oy on vuonna 1996 perustettu kiertotalousyhtiö, jonka osakkaita ovat Lappeenrannan ja Imatran kaupungit sekä Lemin, Luumäen, Parikkalan, Rautjärven, Ruokolahden, Savitaipaleen ja Taipalsaaren kunnat. Yhtiö hoitaa osakaskunnilleen jätelain mukaisia palvelutehtäviä.
HPP toimi Eläkesäätiö Polaris Pensionsstiftelsen neuvonantajana kiinteistön myyntiprosessissa
HPP avusti Eläkesäätiö Polaris Pensionsstiftelseniä asuinkerrostalon myynnissä. Lauttasaaressa sijaitseva asuinkerrostalo myytiin Asunto Oy Helsingin Lahnaruoho-nimiselle yhtiölle, jonka omistavat Asuntosalkku Suomi, Nordic Business Investments ja Diretor. Asuinkerrostalossa on yhteensä 40 asuinhuoneistoa, joiden yhteenlaskettu pinta-ala on 2607 neliömetriä.
HPP vastasi kauppakirjan laatimisesta ja muusta juridisesta neuvonannosta myyntiprosessin aikana. Kauppa toteutettiin 3.1.2019.
HPP avusti yhdysvaltalaista DoubleVerify Inc.:iä ja sen yksityistä pääomasijoittajaa Providence Equity Partnersia Leiki Oy:n koko osakekannan hankinnassa. Leiki Oy on suomalainen semanttisen tekoälyalustan tarjoaja, joka toimittaa kontekstuaalisia ja yleisöanalysointiratkaisuja markkinoijille ja mediayhtiöille. DoubleVerify Inc. on johtava ja riippumaton mittausohjelmien ja analytiikan tarjoaja nopeasti kasvavalla markkinasegmentillä. Transaktio toteutettiin käteiskaupalla 27. joulukuuta 2018.
Tämä on viimeisin transaktio teknologian, ja erityisesti tekoälyn alalla, missä HPP on avustanut kansainvälisiä pääomasijoittajia suomalaisten teknologiakohteiden hankinnassa. Transaktio on osoitus HPP:n markkinoiden johtavasta teknologia-asiantuntemuksesta (sijoitettu Tier 1:een Legal 500:n TMT-kategoriassa) sekä rajat ylittävästä transaktio-osaamisesta.
Elite Finland Value Added Fund II Ky toteutti kaksi kiinteistötransaktiota, joissa rahasto hankki yhteensä kolme paikallista vähittäismyyntikohdetta suomalaisilta yksityisiltä kiinteistökehittäjiltä. Kohteet sijaitsevat Nokialla, Jyväskylässä ja Ylöjärvellä ja kunkin kohteen ankkurivuokralaisena toimii Kesko. HPP avusti Eliteä kaikissa transaktioon liittyvissä juridisissa asioissa, sisältäen oikeudelliset ja verotukselliset due diligence -tarkastukset, transaktiodokumentaation laadinnan ja neuvottelun sekä järjestelyyn liittyvät yhtiöoikeudelliset työt.
Kaupat toteutettiin 13.12.2018 ja 14.12.2018.
HPP toi­mi Vo­lu­tion Grou­pin oi­keu­del­li­se­na neu­vo­nan­ta­ja­na Oy Pa­mon Ab:n (”Pamon”) osa­ke­kan­nan han­kin­nas­sa.
Pa­mon on joh­ta­va ko­neel­lis­ten il­man­vaih­to- ja läm­mön­tal­teen­ot­to­jär­jes­tel­mien suun­nit­te­li­ja, val­mis­ta­ja ja toi­mit­ta­ja, joka toi­mii pää­asias­sa uu­dis­ra­ken­ta­mi­sen ja ra­ken­nus­ten pe­rus­pa­ran­ta­mi­sen mark­ki­noil­la Suo­mes­sa.
Vo­lu­tion Group plc on joh­ta­va il­man­vaih­to­tuot­tei­den toi­mit­ta­ja asuin- ja lii­ke­ra­ken­nus­ten ra­ken­ta­mi­sen mark­ki­noil­la Iso-Bri­tan­nias­sa, Poh­jois­mais­sa, Kes­ki-Eu­roo­pas­sa ja Austra­laa­sias­sa. Sen osak­keet ovat jul­ki­sen kau­pan­käyn­nin koh­tee­na Lon­toon pörs­sis­sä.
HPP avusti Liikennevirta Oy:tä (”Virta”) sen kasvurahoituksen järjestämisessä ja omistusjärjestelyissä, joiden seurauksena yhtiön pääomistajiksi tulivat Euroopan johtava energiayhtiö E.ON, Helen ja Lahti Energia. Rahoituskierroksen tarkoituksena on turvata Virran kansainvälinen kasvu nopeasti kasvavilla sähköajoneuvojen latauspalvelujen markkinoilla lähivuosina. Virta ja E.ON olivat jo aikaisemmin tehneet laajan operatiivisen yhteistyösopimuksen, jonka perusteella E.ON:nin latauspisteet Euroopassa siirtyivät asteittain käyttämään Virran teknologioita. Järjestely on osoitus HPP:n transaktio- ja teknologiaosaamisesta nopeasti kehittyvillä älykkään liikenteen kansainvälisillä markkinoilla.
Virta perustettiin vuonna 2013. Yritys tunnetaan Euroopassa älykkäiden latauspalveluiden innovaatiojohtajana ja yhtenä alansa kärkinimistä. Tällä hetkellä Virta palvelee yli 200 yritysasiakasta 19 maassa. Helsingin lisäksi yrityksellä on toimistot Saksassa, Ranskassa ja Ruotsissa.
Helsingin kaupunki on 4.12.2018 sopinut saksalaisen Union Investment Real Estate GmbH:n kanssa Helsingin Kalasatamaan rakennettavan kaupunkiympäristötalon kaupasta. Kauppasummaksi on sovittu 165 miljoonaa euroa ja kaupat on sovittu toteutettavaksi, kun rakennus on valmistunut. Kaupunki jää tuolloin kohteeseen vuokralle 20 vuoden määräaikaisella vuokrasopimuksella.
Kaupunkiympäristötalon vuokrattava pinta-ala on noin 27 500 neliömetriä.
HPP on avustanut Helsingin kaupunkia hankkeen suunnittelussa ja valmistelutoimissa, sijoittajakilpailutuksessa ja kauppaneuvotteluissa. Myyjän kaupallisena neuvonantajana toimi Newsec.
HPP avusti Suomen Malmijalostus Oy:tä (aiemmin Terrafame Group Oy) ja Terrafame Oy:tä (”Terrafame”) rahoituskierroksessa liittyen Sotkamoon rakennettavaan akkukemikaalitehtaaseen. Rahoituspaketin kokonaisarvo on noin 100 miljoonaa euroa. Rahoitus, jonka antavat Terrafamen nykyisen osakkeenomistajat, koostuu Trafiguran tarjoamasta noin 43 miljoonan euron lainasta sekä Galena -rahaston ja Suomen Malmijalostus Oy:n myöntämästä yhteensä 60 miljoonan euron arvoisesta oman pääoman ehtoisesta sijoitussitoumuksesta. Suomen Malmijalostus Oy:n osuus rahoituksesta toteutetaan kohdentamalla uudelleen tehdashankkeeseen käytettäväksi 30 miljoonaa euroa helmikuussa 2017 Terrafamelle myönnetystä yhteensä 50 miljoonan euron sijoitussitoumuksesta. Akkukemikaalitehtaaseen tehtävän investoinnin määrä on noin 240 miljoonaa euroa.
Suomen Malmijalostus Oy on Suomen valtion kokonaan omistama erityistehtäväyhtiö. Sen tehtävänä on vastata valtion kaivos- ja akkutoimialan omistuksista ja kehittämisestä sekä edistää suomalaisen akkuklusterin kehittämistä. Terrafame on suomalainen monimetalliyhtiö, joka tuottaa nikkeliä, sinkkiä, kobolttia ja kuparia Sotkamossa sijaitsevalla kaivoksellaan ja metallitehtaallaan.
HPP avus­ti ja­pa­ni­lais­ta Morp­ho Inc:iä suo­ma­lai­sen Top Data Science Oy:n osak­kei­den han­kin­nas­sa. Morp­ho Inc on joh­ta­va ja­pa­ni­lai­nen pörs­si­no­tee­rat­tu oh­jel­mis­to­ke­hit­tä­jä, joka toi­mit­taa rat­kai­su­ja eri teol­li­suus­sek­to­reil­le, ku­ten äly­pu­he­lin-, au­to­teol­li­suus- ja diag­nos­ti­sen ku­van­ta­mi­sen alal­le. Top Data Science Oy on suo­ma­lai­nen da­ta­tie­de- ja oh­jel­mis­to­ke­hi­tys­yri­tys, joka eri­kois­tuu vaa­ti­viin data-ana­lyy­sei­hin, te­ko­ä­lyyn ja ko­neop­pi­mi­sen rat­kai­sui­hin.
Osak­keet han­kit­tiin yh­tiön pe­rus­ta­jil­ta, jot­ka jat­ka­vat mu­ka­na yh­tiön lii­ke­toi­min­nas­sa ke­hit­tääk­seen edel­leen yh­tiön rat­kai­su­tar­jon­taa yh­des­sä Morp­hon kans­sa.
HPP avusti japanilaista Morpho Inc:iä suomalaisen Top Data Science Oy:n osakkeiden hankinnassa. Morpho Inc on johtava japanilainen pörssinoteerattu ohjelmistokehittäjä, joka toimittaa ratkaisuja eri teollisuussektoreille, kuten älypuhelin-, autoteollisuus- ja diagnostisen kuvantamisen alalle. Top Data Science Oy on suomalainen datatiede- ja ohjelmistokehitysyritys, joka erikoistuu vaativiin data-analyyseihin, tekoälyyn ja koneoppimisen ratkaisuihin.
Osakkeet hankittiin yhtiön perustajilta, jotka jatkavat mukana yhtiön liiketoiminnassa kehittääkseen edelleen yhtiön ratkaisutarjontaa yhdessä Morphon kanssa.
HPP avusti CGI Suomi Oy:tä kaupassa, jonka puitteissa Fingrid Oyj:n tytäryhtiölle Fingrid Datahub Oy:lle toimitetaan datahub-tiedonvaihtojärjestelmä.
Datahub on sähkön vähittäismarkkinoiden keskitetty tiedonvaihtojärjestelmä, johon tallennetaan tietoja Suomen 3,5 miljoonasta sähkönkäyttöpaikasta. Järjestelmällä yksinkertaistetaan, nopeutetaan ja tehostetaan sähkön vähittäismarkkinoiden tiedonvaihtoa.
Datahubin hankinnan arvo on 41,9 miljoonaa euroa. Toimitus muodostuu projektitoimituksesta, lisensseistä ja tuki- ja ylläpitopalveluista käyttöönottoa seuraaville neljälle vuodelle.
Heinäkuussa solmitun sopimuksen mukaan datahub-järjestelmä otetaan käyttöön huhtikuussa 2021.
HPP toimi Volution Groupin oikeudellisena neuvonantajana Oy Pamon Ab:n (”Pamon”) osakekannan hankinnassa.
Pamon on johtava koneellisten ilmanvaihto- ja lämmöntalteenottojärjestelmien suunnittelija, valmistaja ja toimittaja, joka toimii pääasiassa uudisrakentamisen ja rakennusten perusparantamisen markkinoilla Suomessa.
Volution Group plc on johtava ilmanvaihtotuotteiden toimittaja asuin- ja liikerakennusten rakentamisen markkinoilla Iso-Britanniassa, Pohjoismaissa, Keski-Euroopassa ja Australaasiassa. Sen osakkeet ovat julkisen kaupankäynnin kohteena Lontoon pörssissä.
Lisätietoja osakekaupasta
HPP avusti menestyksekkäästi päämiehiään yhtiöoikeudellisesti merkittävissä ennakkotapausluonteisissa oikeudenkäynneissä
HPP avusti Gumböle Golf ry:tä osakeyhtiölain 18 luvun mukaisessa vähemmistöosakkeiden lunastusta koskevassa välimiesmenettelyssä, jossa välimiesoikeus vahvisti Gumböle Golf Oy:n II A-sarjan osakkeen lunastushinnaksi nk. negatiivisen lunastushinnan. Välimiesoikeus katsoi kyseisten golf-osakkeiden käyväksi hinnaksi -11 213,68 euroa. Negatiivinen lunastushinta perustui yhtiöjärjestyksessä määrättyyn osakekohtaiseen velkaosuuteen Gumböle Golf Oy:n ottamasta lainasta ja sitä koskevaan rahoitusvastikkeen maksuvelvollisuuteen. Välitystuomion myötä yhdeksän kantajana toiminutta Gumböle Golf Oy:n vähemmistöosakkeenomistajaa joutuvat kukin maksamaan 11 213,68 euroa osakkeelta lunastajana olevalle Gumböle Golf ry:lle luovuttaessaan omistamansa osakkeet yhdistykselle.
Keskuskauppakamarin asettamana välimiehenä toimi Helsingin yliopiston kauppaoikeuden professori Seppo Villa. Välitystuomio ei ole lainvoimainen.
Kauppalehden uutiseen asiasta.
HPP avusti Länsi-Uudenmaan alueella toimivaa, pääosin toimialueensa kuntien omistamaa jätehuoltoyhtiötä, Rosk’n Roll Oy Ab:tä osakeyhtiöoikeudellisessa riita-asiassa, jossa oli kyse suunnatun osakeannin edellyttämästä painavan taloudellisen syyn olemassaolosta ja arvioinnista sekä siitä, loukkasiko yhtiön hallituksen tekemä päätös osakkeenomistajien yhdenvertaista kohtelua.
Korkein oikeus ratkaisi asian Rosk’n Roll Oy Ab:n hyväksi tuomiossaan KKO:2018:19.
HPP avusti Eurofins Oy:tä sen hankkiessa VTT:n testaus-, tarkastus- ja sertifiointipalvelut
HPP avusti maailman johtavaa bioanalytiikan testauspalveluiden tarjoajaa, Eurofins Scientificia yritysjärjestelyssä, jolla se hankki Teknologian tutkimuskeskus VTT Oy:n kaikki testaus-, tarkastus- ja sertifiointipalvelut. Kilpailu- ja kuluttavirasto hyväksyi 21.5.2018 yrityskaupan ehdollisena.
Teknologian tutkimuskeskuksen kaksi tytäryhtiötä VTT Expert Services Oy ja Labtium Oy siirtyivät Eurofinsin omistukseen 1.6.2018.
Eurofins tarjoaa Suomessa bioanalytiikan laboratorio- ja asiantuntijapalveluja elintarvike-, maatalous- ja ympäristösektoreilla.
Molmmat yritysjärjestelyt vahvistavat Eurofinsin markkina-asemaa entisestään. Viime vuonna se hankki omistukseensa Nab Labsin, Rambol Analyticsin ja Ahman.
Eurofinsillä on yli 400 laboratoriota 44:ssä eri maassa.
HPP avusti suomalaisia osapuolia Hobby Hallin ja Hansapostin yhdistymisessä
HPP avusti Hobby Hall Oy:tä ja sen suomalaisia omistajia SGN Group Oy:tä ja Four P&P Consulting Oy:tä verkkokauppa Hobby Hallin ja Viron suurimman verkkokauppa Hansapostin yhdistymisessä. Yhdistymisen myötä syntyi uusi merkittävä kansainvälinen verkkokauppatoimija, jonka liikevaihto on yli 80 miljoonaa euroa, henkilöstömäärä noin 200 henkeä ja jolla on valikoimissaan yli 330.000 tuotetta.
Hobby Hall siirtyi suomalaisen perheyrityksen SGN Groupin omistukseen vuoden 2017 alussa. ”Aloitimme verkkokaupan uudistamisen vuoden 2017 alussa ja nyt toteutettu verkkokauppojen yhdistyminen on uusi merkittävä askel Hobby Hallille. Olemme olleet tyytyväisiä sujuvaan yhteistyöhön HPP Asianajotoimiston kanssa”, toteaa SGN Groupin toimitusjohtaja Sam G. Nieminen.
HPP avusti Casekingiä sen ostaessa suomalaisen Jimm’s PC Store -verkkokaupan
HPP toimi neuvonantajana Casekingille ja sen yksityiselle pääomasijoittajalle Equistone Partners Europelle onnistuneessa yrityskaupassa, jossa Caseking osti Jimm’s PC Store Oy:n osakekannan.
Caseking on Euroopan ykkösfoorumi harraste- ja ammattilaispelaajille. Jimm’s PC Store Oy on Suomen markkinajohtaja PC-pelivälineiden ja komponenttien sähköisessä jälleenmyynnissä. Caseking-konserni vahvistaa hankinnalla asemaansa skandinaavisilla markkinoilla, minkä lisäksi Casekingin ainutlaatuinen tuotevalikoima luo Jimm’sille kasvumahdollisuuksia. Kaupan rahoituksellisia ehtoja ei ole julkistettu.
Yrityskauppa korostaa sekä HPP:n vahvuutta neuvonantajana yrityskaupoissa ulkomaisille hankkijoille ja rahastoille että asemaamme Suomen markkinoiden johtavana TMT-asianajotoimistona.
HPP avusti IT-palveluyhtiö CGI:tä teollisuusteknologiayhtiö Valmet Oyj:n IT-ulkoistuksessa. Liikkeenluovutussopimus kattaa kaikki Valmetin yli 30 toimintamaata ja on arvoltaan 38 miljoonaa euroa. Samalla CGI:lle siirtyy noin 60 Valmetin ICT-asiantuntijaa.
CGI on yksi maailman suurimpia IT- ja liike-elämän prosessipalveluiden toimittajia. CGI:n liikevaihto vuonna 2016 oli 10,7 miljardia Kanadan dollaria.
Valmet on maailman johtava prosessiteknologian, automaatioratkaisujen ja palvelujen toimittaja ja kehittäjä sellu-, paperi- ja energiateollisuudelle.
HPP avusti Mustavaaran Kaivos Oy:tä Raaheen suunnitellun vanadiinitehtaan kannattavuusselvityksen rahoitusjärjestelyssä
HPP avusti Mustavaaran Kaivos Oy:tä (”MKOy”) 9,7 miljoonan euron rahoitusjärjestelyssä, jonka turvin yhtiö viimeistelee Raaheen suunnittelemansa vanadiinitehtaan kannattavuusselvityksen. Rahoitusjärjestelyyn osallistuivat mm. Osuuskunta PPO, Teollisuussijoitus sekä MKOy:n nykyiset pääomistajat Tamares Mining Holding B.V., Akkerman Exploration B.V. ja Keskinäinen eläkevakuutusyhtiö Ilmarinen.
MKOy:n tavoitteena on rakentaa Raahen sataman alueelle vanadiinitehdas, joka hyödyntää raaka-aineenaan kierrätettäviä teräskuonia. MKOy:n päätuotteena tulee olemaan ferrovanadiini, jota käytetään yleisesti terästeollisuudessa seosaineena lisäämään teräksen lujuutta, kovuutta sekä korroosion kestävyyttä. Vanadiinilla vahvistettua terästä käytetään mm. rakennus- ja lentokoneteollisuudessa. MKOy on solminut pitkäaikaisen hankintasopimuksen, jonka mukaan SSAB toimittaa vanadiinitehtaan tarvitseman raaka-aineen terästehtailtaan Suomesta ja Ruotsista.
Lisätietoja järjestelystä saa MKOy:n lehdistötiedotteesta.
HPP neuvoo CGI:tä sen tehdessä ostotarjouksen kaikista Affecto Oyj:n osakkeista
HPP neuvoo CGI:tä sen tehdessä 98 MEUR julkisen ostotarjouksen kaikista Affecto Oyj:n osakkeista, jotka on listattu Nasdaq Helsinki päälistalla. Affecto Oyj:n hallitus suosittelee Affecto Oyj:n osakkeenomistajille tarjouksen hyväksymistä.
Lisää tietoa transaktiosta
HPP toimi Taalerin juridisena neuvonantajana yritysjärjestelyssä, jossa Mattiovi Oy:n osakekanta siirtyi Taalerilta JELD-WEN Suomi Oy:n omistukseen. Myyjinä olivat Taaleri Ovitehdas Ky, Taaleri Sijoitus Oy sekä Mattiovi Oy:n johto.
Mattiovi Oy on Suomen johtava sisäovien ja ovenkarmien valmistaja, jolla on tehtaat Alavudella, Laitilassa ja Posiolla. JELD-WEN kuuluu maailman johtaviin ovi- ja ikkunavalmistajiin, ja JELD-WEN Holding Inc.:in osake on listattu New Yorkin pörssin (NYSE) ylläpitämälle pörssilistalle. Taaleri Oyj:n osake on listattu Nasdaq Helsinki Oy:n ylläpitämälle pörssilistalle.
HPP avusti Epiqusta Euroopan investointirahaston sijoituksessa Social Impact Bond -tyyppiseen rahastoon
HPP toimi vaikuttavuusinvestointirahastoja hallinnoivan Epiqus Oy:n neuvonantajana järjestelyssä, jossa Euroopan investointirahasto sijoitti 10 miljoonaa euroa Epiquksen hallinnoimaan Social Impact Bond -tyyppiseen rahastoon. Yhteiskunnalliseen yrittäjyyteen erikoistuneiden rahastojen hoitajaksi rekisteröityneen Epiquksen tulosperusteisen rahoitussopimuksen rahasto on Euroopan suurin laatuaan, ja sen tavoitteena on luoda edellytyksiä 2500–3500 maahanmuuttajan työllistymiselle kohdennetun kotouttamiskoulutus- ja työllistämisohjelman avulla.
Lisätietoja transaktiosta löytyy EIF:n lehdistötiedotteesta:http://www.eif.org/what_we_do/equity/news/2017/efsi_epiqus_payment_by_results.htm
HPP toimi Terrafame Groupin ja Terrafamen neuvonantajana järjestelyssä yksityisen rahoituksen varmistamiseksi
HPP avusti Terrafame Group Oy:tä ja Terrafame Oy:tä järjestelyssä, jossa Terrafame Group, Terrafame, Trafigura-konserni ja siihen kuuluva Galena Asset Management sopivat rahoituskokonaisuudesta ja pidemmän aikavälin kaupallisesta yhteistyöstä. Terrafame Group ja Sampo Oyj ovat järjestelyssä kanssasijoittajina. Yksityinen rahoitusjärjestely varmistaa Terrafamen toiminnan ylösajon loppuunsaattamisen suunnitellusti. Rahoitusjärjestely on yhteensä 250 miljoonaa euroa.
HPP avusti SGN Groupia Hobby Hallin liiketoimintakaupan täytäntöönpanossa
HPP avusti SGN Group Oy:ta sen hankkiessa Hobby Hallin liiketoiminnan Stockmann Oyj Abp:lta.
Hobby Hallin liiketoiminta siirtyi SGN Groupille tämän vuoden alussa. Hobby Hallista tulee merkittävä osa monialayritys SGN Groupia. Hobby Hallin kautta SGN Group kasvattaa toimintaansa kuluttajakaupassa ja sähköisessä liiketoiminnassa.
Järjestelyn yhteydessä Hobby Hallin logistiikkatoiminnot varastotyöntekijöineen siirtyivät Posti Oy:lle osana ulkoistusjärjestelyä.
SGN Group on kotimainen kaupan alalla toimiva yli 80-vuotias perheyritys.
HPP avusti CGI Suomea Helmi-palvelua koskevassa ulkoistuksessa
HPP avusti CGI Suomi Oy:tä kuntien käyttämän Helmi-palvelun ulkoistusjärjestelyssä.
Järjestelyn seurauksena Helmi-palvelusta aiemmin vastannut Nextime Solutions Oy ulkoisti CGI:lle koko Helmi-liiketoimintansa, joka kattaa Helmi-palvelun ylläpidon, jatkokehityksen ja myynnin.
Helmi on Suomessa kehitetty palvelu, joka on tarkoitettu koulujen, oppilaitosten ja päiväkotien viestintään sekä toiminnan ohjaamiseen.
CGI tarjoaa täysin selainpohjaista Helmi-palvelua jatkossa kunnille sekä kotimaassa että kansainvälisesti.
HPP avusti Wihuria yrityksen siirtyessä Mercedeksen formulatallin sponsoriksi
Suomalainen monialayritys Wihuri on tehnyt sponsorisopimuksen Mercedes-AMG Petronas Motorsportin kanssa. Wihurista tuli näin ensimmäinen Mercedeksen formutallin kanssa sopimuksen tehnyt suomalaisyritys.
HPP avusti Wihuria sopimusneuvotteluissa Mercedeksen formulatallin kanssa.
Wihurin logo tulee näkymään kuljettajien kypärässä ja haalarissa sekä henkilökunnan käyttämissä varusteissa.
Wihuri on tukenut Mercedekselle siirtynyttä Valtteri Bottasta jo vuodesta 2004.
HPP toimi neuvonantajana Suomen Lääkevarmennus Oy:n perustamisessa
HPP toimi oikeudellisena neuvonantajana perustettaessa Suomen Lääkevarmennus Oy, joka vastaa lääkevarmennusjärjestelmän toteutuksesta Suomessa. Yhtiön perustajaosakkeenomistajia ovat Lääketeollisuus ry, Orion Oyj, Rinnakkaislääketeollisuus ry, Suomen Lääkerinnakkaistuojat ry, Suomen Apteekkariliitto ry sekä Apteekkitavaratukkukauppiaat ry.
Lääkevarmennusjärjestelmä perustuu Euroopan unionin lääkeväärennösdirektiivin vaatimuksiin, ja sen avulla pyritään estämään lääkeväärennösten päätyminen laillisten jakelukanavien kautta lääkkeiden käyttäjille. Järjestelmä on otettava käyttöön alkuvuoteen 2019 mennessä. HPP avustaa Suomen Lääkevarmennus Oy:tä myös järjestelmän käyttöönottoon liittyvissä kysymyksissä, mukaan lukien järjestelmätoimittajan kanssa tehtävän toimitussopimuksen neuvotteleminen.
HPP toimi valtioneuvoston kanslian omistajaohjausosaston oikeudellisena neuvonantajana Veikkaus Oy:n, Raha-automaattiyhdistyksen ja Fintoto Oy:n yhdistyessä uudeksi valtion kokonaan omistamaksi rahapeliyhtiöksi. Yhdistyminen pantiin täytäntöön vuodenvaihteessa, jolloin myös uusi peliyhtiö aloitti toimintansa. Uuden peliyhtiön nimi on Veikkaus Oy.
HPP avusti kaikissa järjestelyyn liittyvissä juridisissa kysymyksissä, mukaan lukien järjestelyn rakenteen suunnittelu, oikeudellinen due diligence -prosessi, Raha-automaattiyhdistyksen liiketoiminnan siirtoa koskevan dokumentaation laatiminen, Fintoto Oy:n osakkeita koskevan kauppakirjan laatiminen ja neuvotteleminen Suomen Hippos ry:n ja uuden peliyhtiön välillä sekä Fintoto Oy:n ja Veikkaus Oy:n sulautuminen uuteen peliyhtiöön.
HPP avusti Reima Oy:tä Finnish Baby Box Oy:n liiketoiminnan ostossa
HPP avusti Reima Oy:tä Finnish Baby Box Oy:n liiketoiminnan ostossa. Kaupan seurauksena Reima Oy vahvistaa digitaalista liiketoimintaansa. Finnish Baby Box on vuonna 2014 perustettu yritys, jonka liikeideana on myydä äitiyspakkauksia verkon kautta suoraan kuluttajille.
Reima ® on johtava lasten ulkoiluvaatemerkki. Kankaanpäässä vuonna 1944 perustettu Reima Oy työllistää noin 240 ihmistä. Yrityksen liikevaihto oli vuonna 2015 noin 74,5 M €. Reiman tuotteista 80 % myydään ulkomaille noin 30 eri maahan.
HPP toimi Sympa Oy:n neuvonantajana pohjoismaisen pääomasijoittajan Alfvén & Didriksonin sijoittaessa Sympaan
HPP toimi Pohjoismaiden nopeimmin kasvavan HR-ohjelmistoyhtiön Sympa Oy:n neuvonantajana, kun pohjoismaisiin kasvuyrityksiin erikoistunut pääomasijoittaja Alfvén & Didrikson sijoitti yritykseen.
Tällä hetkellä Sympan HR-järjestelmä on käytössä yli 400:ssa organisaatiossa, ja käyttäjiä on yli 50:ssä maassa. Yhtiö on saanut useita kasvuyrityspalkintoja ja -tunnustuksia. Se oli esimerkiksi vuonna 2015 Deloitten Technology Fast 50 -listalla jo kahdeksatta kertaa ja voitti vuonna 2013 Red Herring Top 100 Europe Award -palkinnon.
HPP avusti Liikennevirastoa maailman ensimmäisen maakaasulla toimivan jäänmurtajan hankinnassa ja luovutuksessa
HPP toimi Liikeneviraston juridisena neuvonantajana maailman ensimmäisen nesteytettyä maakaasua käyttävän jäänmurtajan luovutuksessa. Arctech Helsinki Shipyard luovutti jäänmurtaja Polariksen Liikennevirastolle 28.9.2016, joka myi aluksen edelleen valtio-omisteisen Arctia Oy:n tytäryhtiölle Arctia Icebreaking Oy:lle.
HPP avusti Liikennevirastoa koko aluksen hankintaprojektin ajan kilpailutuksesta nyt toteutuneeseen luovutukseen asti.
HPP toimi Terrafamen neuvonantajana Sotkamon kaivoksen toimintaan keskeisesti liittyvien omaisuuserien ostossa
HPP avusti Terrafame Group Oy:tä ja Terrafame Oy:tä järjestelyssä, jossa Terrafame Oy osti Talvivaaran Kaivososakeyhtiö Oyj:ltä Sotkamon kaivoksen toimintaan liittyvät keskeiset omaisuuserät. Ostettaviin omaisuuseriin kuuluvat mm. tuotantoprosessissa tarvittava kalkkilaitos, laboratorio sekä kaivokseen liittyvän geologisen datan omistusoikeus. HPP:n tiimiä johti osakas, toimitusjohtaja Markku Mäkinen ja tiimiin kuuluivat osakas Tarja Pirinen, Senior Associate Jussi Salo sekä muita HPP:n lakimiehiä.
Terrafame Group Oy on Suomen valtion kokonaan omistama erityistehtäväyhtiö, jonka vastuulla on hallita valtion omistusta ja käyttää omistajavaltaa Terrafame Oy:ssä. Terrafame Oy on suomalainen kaivosyhtiö, joka tuottaa biokasaliuotusmenetelmällä ensisijassa nikkeliä ja sinkkiä Sotkamossa sijaitsevalla kaivoksellaan. Tavoitteena on ympäristön kannalta kestävä, turvallinen ja kannattava kaivostoiminta. Terrafame Oy:n omistaa Terrafame Group Oy.
HPP toimi Mondelez Internationalin neuvonantajana Domino, Jaffa ja Fanipala -brändien myynnissä Fazerille
HPP toimi Mondelez Internationalin neuvonantajana sen myydessä Domino, Jaffa ja Fanipala -brändit Fazerille. Domino, Jaffa ja Fanipala kuuluvat Suomen tunnetuimpiin keksibrändeihin.
HPP:n tiimiä johti toimitusjohtaja, osakas Markku Mäkinen. Lisäksi tiimiin kuului Associate Jussi Salo.
HPP avusti Cramo Finland Oy:tä Kurottaja- ja Kuljetuspalvelu Parviainen Oy:n liiketoiminnan ostossa
HPP avusti Cramo Finland Oy:tä kurottajapalveluita tarjoavan Kurottaja- ja Kuljetuspalvelu Parviainen Oy:n liiketoiminnan ostossa.
HPP:n tiimiä johti osakas, toimitusjohtaja Markku Mäkinen avustajanaan Associate Stefan Boshkov.
Cramo on täyden palvelun rakennuskonevuokraamo ja alansa johtavia palveluntarjoajia Pohjoismaissa sekä Keski- ja Itä-Euroopassa.
HPP toimi Etteplan Oyj:n neuvonantajana Espotel Oy:n ja Soikea Solutions Oy:n yrityskaupoissa
HPP toimi Etteplan Oyj:n neuvonantajana Etteplan Oyj:n ostaessa sulautettuihin järjestelmiin ja teollisen internetin palveluihin erikoistuneiden Espotel Oy:n ja Soikea Solutions Oy:n osakekannat 4.4.2015 toteutetuilla yrityskaupoilla. Järjestelyn myötä Etteplan Oyj vahvisti merkittävästi asemaansa digitalisoitumisratkaisujen tuottajana erityisesti sulautettujen järjestelmien ja esineiden internetin (IoT) palveluiden markkinoilla.
Ostettujen yritysten yhteenlaskettu liikevaihto vuonna 2015 oli noin 29 miljoonaa euroa.
HPP:n tiimiä johtivat Specialist Counsel Mikko Sundström ja toimitusjohtaja, osakas Markku Mäkinen. Projektin laajuuden ja keston vuoksi projektiin osallistui useita HPP:n osakkaita ja associate –lakimiehiä.
HPP avusti Skaala Groupia sen investointiohjelmaan liittyvissä rahoitusjärjestelyissä
HPP avusti kauhavalaista Skaala Groupia sen historiansa laajimpaan, noin 14 miljoonan euron investointiohjelmaan liittyvissä rahoitusjärjestelyissä.
Järjestelyt käsittivät muun muassa itävaltalaisen Lisec GmbH:n teknologiatoimituksiin liittyviä laina- ja vientiluottojärjestelyitä.
Skaala Group on Pohjoismaiden suurimpiin kuuluva ikkuna-, ovi- ja lasiratkaisuiden toimittaja ja sen liikevaihto oli viime vuonna noin 100 miljoonaa euroa. Skaala on jo pitkään ollut edelläkävijä energiatehokkaiden tuotteiden kehittäjänä ja valmistajana.
HPP:n tiimiin kuuluivat osakas Björn Nykvist, senior advisor Jouko Kiesi ja associate Jussi Salo.
Lisätietoa Skaalan investointiohjelmasta on yhtiön lehdistötiedotteessa.
HPP avusti Bosch Groupia sijoituksen tekemisessä Optomediin sekä Optomedin osakkeiden hankinnassa
HPP avusti saksalaiseen Bosch Groupiin kuuluvaa, innovatiivisiin kasvuyrityksiin investoivaa yrityspääomasijoittajaa Robert Bosch Venture Capitalia kolmen miljoonan euron sijoituksen tekemisessä Optomediin sekä Optomedin osakkeiden hankinnassa. Optomed on suomalainen yhtiö, joka tarjoaa silmänpohjan seulomiseen ja diagnosointiin kuvantamislaitteita ja ratkaisuja, jotka voivat auttaa terveydenhuollon ammattilaisia sokeuden ehkäisemisessä.
HPP:n tiimi, vetäjänään osakas Björn Nykvist, toimi neuvonantajana kaikissa järjestelyn oikeudellisissa kysymyksissä. HPP:n tiimiin kuuluivat lisäksi osakas Andrew Cotton, senior associate Salla Viitikko, associate Elina Valkonen ja associate Aleksei Hanninen.
HPP toimi Etteplan Oyj:n neuvonantajana Suunnittelu ja Asennusten Valvonta – SAV Oy:n liiketoiminnan ja tytäryhtiöiden kaupassa
HPP toimi Etteplan Oyj:n juridisena neuvonantajana Etteplan Oyj:n ostaessa tekniseen suunnitteluun ja projektipalveluihin erikoistuneen Suunnittelu ja Asennusten Valvonta – SAV Oy:n liiketoiminnan ja tytäryhtiöt 31.8.2015 toteutetuilla kaupoilla.
Etteplan Oyj on teollisten laitteiden ja koneiden suunnitteluun ja teknisen dokumentoinnin ratkaisuihin erikoistunut asiantuntijayritys, toimialan markkinajohtaja Suomessa ja kuuluu suurimpiin alan toimijoihin Euroopassa ja sillä on vahva jalansija mm. Kiinassa.
HPP avusti Etteplan Oyj:ä myös samassa yhteydessä järjestetyn myyjälle suunnatun osakeannin toteuttamisessa.
Transaktiosta vastasi toimitusjohtaja, osakas Markku Mäkinen. HPP:n tiimiä johti Specialist Counsel Mikko Sundström. Projektiin osallistui useita HPP:n osakkaita ja Associate –lakimiehiä.
HPP avusti European Retail Holdingia kolmen kauppakeskuksen myynnissä
HPP avusti tanskalaisomisteista European Retail Holding sijoitusrahastoa kiinteistötransaktiossa, jossa European Retail Holding myi Pohjoismaiselle kiinteistösijoitusyhtiö Nordic Real Estate Partnersille kolme, Hyvinkäällä, Salossa ja Tampereella sijaitsevaa kauppakeskuskiinteistöä.
Transaktio on kokonaiskauppahinnaltaan lähes 24 miljoonaa euroa, josta Hyvinkään kiinteistön osuus on n. 5,7 milj.euroa, Salon kiinteistön n. 10,5 milj. euroa ja Tampereen n. 7,7 miljoonaa euroa.
HPP:n tiimiä johti osakas Jari Tuomala, ja häntä avustivat senior associate Antti Rikala ja associate Santeri Syrjälä.
HPP avusti Quorum kehitysrahastoa toimistokiinteistön hankinnassa
HPP avusti kiinteistökehittämiseen erikoistunutta kiinteistöpääomarahasto Quorum Kehitysrahasto I Ky:tä sen hankkiessa Helsingin Pitäjänmäellä osoitteessa Konalantie 6–8 sijaitsevan toimistokiinteistön. Myyjänä kaupassa oli Valad Europen hallinnoima V+ Nordic -rahasto.
Kaupan kohde on 80-luvulla rakennettu kolmen toimistorakennuksen kokonaisuus. Kohteen päävuokralaisina ovat Helsingin kaupunki ja Suomen Lähikauppa. Lisäksi kohteessa on lukuisia muita pienempiä vuokralaisia. Kohteen velaton kauppahinta oli 6,7 miljoonaa euroa.
HPP avusti Cabforce Oy:tä yhtiön myynnissä irlantilaiselle CarTrawlerille
HPP avusti Cabforce Oy:n osakkeenomistajia yhtiön osakekannan myynnissä irlantilaiselle CarTrawlerille.
Cabforce on teknologia- ja palveluyritys, joka tarjoaa taksien ennakkotilauspalveluita. CarTrawler puolestaan on johtava matkailualaa palveleva teknologiayhtiö, joka tarjoaa vuokra-autojen ja kuljetuspalveluiden varauspalveluita.
HPP:n tiimiä johti osakas Markku Mäkinen avustajinaan Teresa Kauppila ja Aleksei Hanninen.
HPP avusti RUAG Spacea Patrian avaruusyksikköä koskevassa liiketoimintakaupassa
HPP avusti RUAG Spacea, johtavaa globaalin avaruusteollisuuden laitteiden valmistajaa, avaruusteknologiaa ja -palveluita käsittävän yksikön hankinnassa Patrialta, Suomen johtavalta puolustus-, turvallisuus- ja ilmailualan teknologian ja palveluiden tuottajalta. RUAGin toimitusjohtaja Urs Breitmeierin mukaan “Patrian avaruusyksikön ostaminen antaa meille mahdollisuuden laajentaa teknologiapohjaamme ja kehittää tuotetarjontaamme avaruuselektroniikan alalla. Pystymme näin parantamaan asemaamme erityisesti kaupallisten satelliittien markkinoilla”.
RUAG Space, joka on osa RUAG-konsernia, on johtava avaruusteollisuuden laitteiden valmistaja Euroopassa. Sen 1 150 työntekijää työskentelevät seitsemällä paikkakunnalla Sveitsissä, Ruotsissa ja Itävallassa, ja sen liikevaihto vuonna 2013 oli noin 299 miljoonaa Sveitsin frangia.
HPP:n tiimiä johti osakas Björn Nykvist avustajinaan Sami Tenhunen ja Aleksei Hanninen.
Lisää tietoa järjestelystä on löydettävissä RUAGin lehdistötiedotteesta
sekä Patrian lehdistötiedotteesta
Pekka Puhakka nimetty ainoaksi välimieheksi
Keskuskauppakamarin lunastuslautakunta on nimennyt Pekka Puhakan ainoaksi välimieheksi ratkaisemaan Sanitec Oyj:n vähemmistöosakkeiden lunastusriidan.
HPP avusti Posti Groupia Suomen suurimmassa logistiikkakiinteistöjen sale and lease back -järjestelyssä
HPP avusti Posti Group Oyj:tä sale and lease back -järjestelyssä, jossa Posti Group myi kiinteistöportfolion norjalaiselle sijoituspalveluyhtiölle Ness, Risan & Partnersille. Portfolion kauppahinta oli noin 120 miljoonaa euroa, mikä tekee siitä suurimman Suomessa koskaan toteutetun logistiikkakiinteistötransaktion. Kaupan kohteena oleva kiinteistöportfolio käsittää kolme postikeskusta, yhden varaston ja yhden rahtiterminaalin, joka valmistuu ja otetaan vuokralle loppuvuodesta 2016.
Posti Group jatkaa toimintaansa kiinteistöissä pitkäaikaisilla vuokrasopimuksilla.
HPP:n tiimiä johti osakas Jari Tuomala, ja häntä avustivat senior associate Antti Rikala ja associate Pauliina Lievonen.
Pohjola Pankki Oyj:n vähemmistöosakkeiden lunastusriidassa annettu välitystuomio
Pekka Puhakka toimi Keskuskauppakamarin lunastuslautakunnan nimeämän välimiesoikeuden puheenjohtajana ratkaistaessa Pohjola Pankki Oyj:n vähemmistöosakkeiden lunastusriitaa.
Kyseessä oli yksi intressiltään suurimmista lunastusriidoista, välimiesoikeuden vahvistama lunastushinta oli yhteensä yli 80 Mio €. Vähemmistöosakkeenomistajia oli yli 2.300.
HPP avusti Cramo Finland Oy:tä Vuokra-Pekat Oy:n osakekannan ostossa
HPP avusti Cramo Finland Oy:tä rakennuskonevuokraukseen erikoistuneen Vuokra-Pekat Oy:n osakekannan ostossa.
HPP:n tiimiä johti osakas Markku Mäkinen avustajinaan associate Salla Viitikko ja associate Aleksei Hanninen.
Ennakkotapaus: HPP avusti menestyksekkäästi kunnallista jätehuoltoyhtiötä jätteiden toimittamiseen liittyvässä riita-asiassa
Asiassa oli kyse siitä, että jätelain ja kunnallisten jätehuoltomääräysten perusteella yhdyskuntajäte tuli toimittaa kuntien omistamalle jätehuoltoyhtiölle. Valtakunnallisesti toimiva jätteenkuljetusyhtiö oli vuosien ajan vienyt jätteitä ohi kunnallisen jätehuoltoyhtiön, minkä johdosta tämä ei ollut saanut sille kuuluvia jätteenkäsittelyyn liittyviä maksuja. Kyseessä on ensimmäinen tämän tyyppistä riita-asiaa koskeva tuomioistuimen ratkaisu.
Käräjäoikeus hyväksyi kunnallisen jätehuoltoyhtiön kanteessaan esittämän vahingonkorvausvaatimuksen, noin 423.000 euroa, kokonaisuudessaan ja velvoitti jätteenkuljetusyhtiön suorittamaan vaaditun määrän viivästyskorkoineen.
KHO kumosi Viestintäviraston päätökset enimmäishintavelvoitteesta
Korkein hallinto-oikeus (KHO) antoi 27.10.2014 kolmen teleyrityksen tekemiin valituksiin samansisältöiset ratkaisut, joilla kumottiin Viestintäviraston päätökset siltä osin kun teleyrityksille oli asetettu velvollisuus noudattaa laajakaistayhteyksien tukkuhinnoittelussa enimmäishintoja.
KHO katsoi ratkaisuissaan, että Viestintävirasto ei ollut osoittanut enimmäishintaa koskevan velvollisuuden asettaminen teleyrityksille olleen viestintämarkkinalaissa tarkoitetulla tavalla välttämätöntä. Valokuituyhteyksien osalta enimmäishinnoittelulle ei ollut perustetta senkään vuoksi, että lievempiä sääntelykeinoja ei ensin kokeiltu.
Hammarström Puhakka Partnersilta asianajajat Vesa Silaskivi ja Maarika Joutsimo hoitivat TeliaSonera Finland Oyj:n asiamiehinä valitusasiaa KHO:ssa.
HPP avusti valtion omistajaohjausta Patrian omistusjärjestelyssä
HPP avusti valtion omistajaohjausta järjestelyssä, jossa Patria hankki itselleen Airbus Groupin omistuksessa olevat yhtiön osakkeet ja yhtiö siirtyi kokonaisuudessaan valtion kontrolliin.
HPP:n projektista vastaavina osakkaina toimivat osakkaat Vesa Silaskivi, Antti Säiläkivi ja Tuomas Saraste ja heitä avustivat senior associate Antti Rikala, Iiro Lähdevuori ja Anu Aaltonen.
HPP avusti MTV Oy:tä järjestelyssä, jossa Radio Novan ja NRJ Finlandin myyntiorganisaatiot yhdistyvät
HPP avusti MTV Oy:tä järjestelyssä, jossa Radio Novan ja NRJ Finlandin myyntiorganisaatiot yhdistyvät ja vastaavat jatkossa kolmen radiokanavan, Radio Novan, NRJ:n ja Nostalgian mediamyynnistä.
HPP:n projektista vastaavina osakkaina toimivat osakkaat Markku Mäkinen ja Tuomas Saraste ja heitä avustivat senior associate Maarika Joutsimo , senior associate Anu Aaltonen, associate Kiti Karvinen, associate Sami Tenhunen ja associate Aleksei Hanninen. MTV Oy ja MTV Media Oy kuuluvat Bonnier -konserniin.
Pekka Puhakka nimetty Keskuskauppakamarin välimiesoikeuden puheenjohtajaksi
Keskuskauppakamarin lunastuslautakunta on nimennyt Pekka Puhakan välimiesoikeuden puheenjohtajaksi Pohjola Pankki Oyj:n vähemmistöosakkeiden lunastamista koskevassa riidassa.
Välimiesoikeuden tehtävänä on mm. ratkaista lunastusoikeuden olemassaolo ja, mikäli lunastusoikeuden katsotaan olevan olemassa, vahvistaa se hinta, millä vähemmistöosakkeet lunastetaan.
HPP avusti luxemburgilaista rahastoa metsävarantojen hankinnassa
HPP:lla oli kunnia avustaa luxemburgilaista rahastoa Aquila Sachwert Basisfonds I Wald S.A:ta ja sen suomalaisia erillisyhtiöitä merkittävien metsävarantojen hankinnassa johtavalta suomalaiselta metsänomistajalta, UPM Kymmene Oyj:ltä, sekä pitkäaikaisen kaupallisen yhteistyösuhteen varmistamisessa metsänhoitoa ja -hakkuuta koskien.
Transaktio sisälsi lukuisia oikeudellisia kysymyksiä liittyen muun muassa erillisyhtiöiden toiminnan käynnistämiseen ja omistusrakenteeseen, kiinteistö- ja verotusasioihin sekä kaupallisten sopimusten laatimiseen.
Osakas Andrew Cotton johti HPP:n tiimiä, johon kuuluivat myös osakas Jari Tuomala sekä associatet Pauliina Lievonen ja Sini Paajanen.
HPP toimi Swedbank AB:n neuvonantajana 30 miljoonan euron lainajärjestelyssä
HPP avusti Swedbank AB:tä lainajärjestelyssä, jossa Swedbank AB toimi lainanantajana suomalaiselle pörssiyhtiölle. Määräaikaisen lainan nimellisarvo oli 30 miljoonaa euroa.
HPP:n tiimiä johti osakas Björn Nykvist. Tiimin jäseniin kuuluivat lisäksi associate Elina Valkonen, associate Maria Wesander ja specialist counsel Marko Hovi.
HPP avustaa Eteraa kauppakeskus Skanssin kehitysprojektissa Turussa
HPP avustaa parhaillaan yhtä Suomen suurimmista vakuutusyhtiöistä, Keskinäinen Eläkevakuutusyhtiö Eteraa kehitysprojektissa, jossa Etera hankkii rakennusyhtiö Hartela Oy:ltä myymäläkiinteistön, jonka Hartela rakentaa Turussa sijaitsevan kauppakeskus Skanssin yhteyteen. Kiinteistön päävuokralainen on jatkossa XXL Sports & Outdoor Oy. Tavoitteena on avata uusi XXL-myymälä keväällä 2015.
HPP:n neuvonanto käsittää muun muassa avustamisen yhtiö-, vero- ja kiinteistöoikeudellisissa kysymyksissä, oikeudellisten due diligence -tarkastusten suorittamisessa sekä kauppa-, vuokra- ja rakennussopimusten laatimisessa ja neuvottelemisessa.
HPP:n tiimiä johtaa osakas Jari Tuomala, ja sen jäseniä ovat Senior Associate Antti Rikala, Senior Advisor Jouko Kiesi ja Associate Pauliina Lievonen.
HPP avusti Tuulitapiolaa kahden tuulivoimahankkeen huutokauppamenettelyssä
HPP avusti LähiTapiola Kiinteistövarainhoidon tuulivoimasijoituksia varten perustettua pääomarahastoa Tuulitapiolaa tarjoajana Metsähallituksen järjestämässä huutokauppamenettelyssä koskien kahta yhteensä 64 turbiinin tuulivoimahanketta. HPP:n tehtäviin kuului legal due diligencen suorittaminen, kauppakirjojen kommentoiminen ja Tuulitapiolan avustaminen tarjouksen laatimisessa.
HPP:n projektista vastaavana osakkaana toimi osakas Björn Nykvist ja häntä avustivat senior associate Timo Ukkonen, associate Laura Leino ja associate Elina Valkonen.
HPP avusti CHG-MERIDIAN AG:tä ACENTO Groupia koskeneen yritysjärjestelyn Suomea koskeneissa kysymyksissä
HPP avusti saksalaista teknologiaan keskittynyttä konsulttiyhtiötä CHG-MERIDIAN AG:tä Suomea koskeneissa kysymyksissä yritysjärjestelyssä, jossa CHG-MERIDIAN hankki 100 prosentin omistusosuuden ACENTO Groupissa. Yritysjärjestelyn avulla CHG-MERIDIAN saavutti neljän eri Pohjoismaan markkinat yhdellä iskulla: ACENTO Group hallinnoi asiakkaidensa teknologiaan liittyviä sijoituksia (kokonaisarvoltaan yli 167 miljoonaa euroa) Tanskassa, Suomessa, Norjassa ja Ruotsissa.
HPP:n tiimin keskeisiin jäseniin kuuluivat osakas Björn Nykvist ja associate Kiti Karvinen.
Lisää tietoa yritysjärjestelystä on saatavilla CHG-MERIDIAN:in lehdistötiedotteesta.
HPP toimi Vantaan Energian neuvonantajana Suomen suurimman jätevoimalan rakentamisessa
HPP toimi Vantaan Energian juridisena neuvonantajana jätevoimalan rakentamishankkeessa. HPP avusti Vantaan Energiaa hankkeeseen liittyvissä juridisissa kysymyksissä, kuten lupamenettelyissä, kilpailuttamisessa ja sopimusneuvotteluissa.
Suomen suurin jätevoimala otettiin käyttöön syyskuussa 2014.
HPP:n tiimissä olivat vastuuosakkaina Kari Marttinen ja Vesa Silaskivi. Tiimin keskeiset muut jäsenet olivat senior advisor Mikko Erkkilä, senior associate Timo Ukkola ja senior associate Antti Rikala sekä associate Tuulia Strandén.
HPP toimii Finavian neuvonantajana Helsinki-Vantaan lentoaseman 900 meur:n kehittämisohjelmassa
HPP on valittu Finavian juridiseksi neuvonantajaksi Helsinki-Vantaan lentoaseman kehittämisohjelmaan. Vuosille 2014–2020 ajoittuva kehittämisohjelma kohdistuu pääasiassa lähtöselvitys- ja vaihtomatkustuskapasiteetin kasvattamiseen sekä liikennejärjestelyjen parantamiseen. Finavian tavoitteena on nostaa lentoaseman matkustajakapasiteetti 20 miljoonaan matkustajaan vuodessa seuraavan kymmenen vuoden aikana. Ohjelman arvo on noin 900 miljoonaa euroa.
Avustamme Finaviaa muun muassa ohjelmaan liittyvässä rakennus- ja kiinteistöjuridiikassa sekä julkisissa hankinnoissa. HPP:n projektitiimiin kuuluvat muun muassa osakas Jari Tuomala, osakas Jouni Alanen, osakas Mikko Leppä, senior associate Antti Rikala sekä senior associate Klaus Majamäki.
HPP avusti LähiTapiolaa puitesopimusneuvotteluissa Tieto Finland Oy:n kanssa
HPP avusti LähiTapiolaa Tieto Finland Oy:n kanssa solmittua puitesopimusta koskevissa neuvotteluissa. Puitesopimus kattaa huolto-, projekti- ja konsultointipalvelujen tarjoamisen LähiTapiola-ryhmälle, ja sisältää useita alasopimuksia kuten projektipuitesopimuksen, huolto-, tuki- ja pienkehityssopimukset, konsultointipuitesopimuksen jne. HPP avusti LähiTapiolaa myös SAP FICO ja HRM-ohjelmistojen hankintaa koskevissa neuvotteluissa SAP Finland Oy:n kanssa. Puitesopimuksen ja SAP-toteutuksen arvo on sopimuskaudella useita miljoonia euroja.
HPP:n puolella projektista oli vastuussa osakas Terho Nevasalo.
HPP neuvonantajana Ohranan talon kehityshankkeessa
Toimimme asuntokehityshankkeisiin erikoistuneen kiinteistökehitysyhtiö Roomy Oy:n neuvonantajana hankkeessa, jossa Roomy palauttaa Ohranan talona tunnetun Korkeavuorenkatu 21:ssä sijaitsevan arvokiinteistön asuinkäyttöön. Olemme toistaiseksi toimineet Roomyn neuvonantajana mm. kiinteistökaupan tarjous- ja esisopimusvaiheessa, jonka tuloksena Roomy ja Senaatti-kiinteistöt ovat tehneet kiinteistön kauppaa koskevan esisopimuksen. Transaktion kauppahinta on sovittu pidettäväksi salassa.
Roomyä hankkeessa palvelevaan HPP:n asiantuntijatiimiin kuuluvat Partner Jari Tuomala, Senior Associate Antti Rikala, Senior Advisor Suvi Marttinen ja Senior Advisor Mikko Erkkilä.
HPP avusti Cramo Finland Oy:tä OptiRent Oy:n osakekannan ostossa
HPP avusti Cramo Finland Oy:tä maanrakennuskoneiden vuokraukseen erikoistuneen OptiRent Oy:n osakekannan ostossa.
HPP:n tiimiä johti osakas Markku Mäkinen avustajinaan associate Matias Leskinen ja associate Aleksei Hanninen.
HPP avusti Rosatomia Fennovoiman ydinvoimalahankkeen yritysjärjestelyssä
HPP avusti Rosatom Overseas JSC:tä Fennovoiman ydinvoimalahankkeen omistusjärjestelyissä, osakkeiden ostossa ja projektisopimuksissa (EPC –sopimus, polttoaineen toimitussopimus). Rosatom hankki järjestelyllä omistukseensa 34% osuuden Fennovoima Oy:stä. Myyjänä oli Voimaosakeyhtiö SF. Fennovoima rakentaa ydinvoimalan Pyhäjoelle.
HPP:n tiimiä johti osakas Vesa Silaskivi avustajinaan senior associate Antti Rikala, associate Salla Viitikko ja associate Aleksei Hanninen.
Hankkeesta lisää Rosatomin ja Fennovoiman lehdistötiedotteissa.
HPP avusti panttivelkojaa Rauman kaupungin ja STX Finland Oy:n välisessä telakkakaupassa
HPP avusti pantinhaltijaa telakkakaupassa, jossa Rauman kaupunki osti STX Finland Oy:ltä Raumalla sijaitsevan telakka-alueen ja siellä olevat rakennukset, nosturit ja muut varusteet.
Kaupan arvo oli noin 18 miljoonaa euroa. Osana järjestelyä kaupunki siirtää telakan omistamansa Rauman Meriteollisuuskiinteistöt Oy:n hoitoon. STX Finland Oy jatkaa telakkatoimintaa vuokralaisena olemassa olevien laivatilausten puitteissa, minkä jälkeen kaupungin suunnitelmana on perustaa telakka-alueelle meriteollisuuteen ja konepajavalmistukseen keskittyvä teollisuuspuisto.
HPP avusti Neste Oilia sen ulkoistaessa hoitovarustamotoimintansa norjalaiselle OSM Group AS:lle
HPP avusti Neste Oilia yritysjärjestelyssä, jossa Neste Oil ja norjalainen OSM Group AS sopivat liikkeenluovutuksesta, jolla Neste Oil luovuttaa Neste Shippingin hoitovarustamotoiminnot OSM:lle. Hoitovarustamotoiminnan ulkoistaminen on osa Neste Oilin aiemmin julkistamaa suunnitelmaa, jonka mukaan yhtiö luopuu varustamotoiminnastaan.
Sopimuksen myötä OSM perustaa Suomeen tytäryhtiön, joka huolehtii jatkossa Neste Oilin käyttöön jäävien alusten miehityksestä ja kunnossapidosta. Tarkoituksena on, että Neste Shippingin hoitovarustamon maa- ja merihenkilöstö siirtyy OSM:n Suomen yhtiön palvelukseen kevään 2014 aikana.
OSM on maailmanlaajuisesti toimiva yhtiö, joka keskittyy offshore-, miehitys- ja hoitovarustamotoimintaan.
HPP:n tiimiä johti osakas Björn Nykvist. Tiimin keskeisiin jäseniin kuuluivat lisäksi osakas Nora Gahmberg-Hisinger sekä senior associate Iiro Lähdevuori ja associate Teresa Kauppila.
HPP avusti Susi Partnersia sijoituksessaan Latamäen tuulivoimapuistoon
HPP avusti Susi Partnersia, johtavaa uusiutuvaan energiaan sijoittavaa rahastoa, sijoituksessaan yhteistuotantoteholtaan 18 MW:n Latamäen tuulivoimapuistoon, johon nousee 6 Vestas-turbiinia.
HPP:n tiimiä johti osakas Andrew Cotton tiiminjäseninään osakas Björn Nykvist, ympäristöryhmän vetäjä ja osakas Kari Marttinen, senior associate Timo Ukkonen sekä associatet Jenny-Li Holmström ja Elina Valkonen.
Transaktio on virstanpylväs suomalaiselle tuulivoimateollisuudelle: velkarahoitus hankkeeseen tuli saksalaiselta pankilta.
HPP toimi maanomistajan asiamiehenä liito-oravaa koskevassa KHO:n vuosikirjaratkaisussa KHO 2014:13
ELY-keskus oli yhtiön metsänkäyttöilmoituksen johdosta rajannut päätöksellään avohakkuun ulkopuolelle 3,7 hehtaarin suuruisen alueen liito-oravan lisääntymis- ja levähdyspaikkana.
Yhtiö valitti päätöksestä Hämeenlinnan hallinto-oikeuteen pitäen rajoitusta liian laajana. Hämeenlinnan hallinto-oikeus hylkäsi yhtiön valituksen.
KHO puolestaan kumosi vuosikirjaratkaisullaan 2014:13 sekä ELY-keskuksen päätöksen että Hämeenlinnan hallinto-oikeuden päätöksen ja palautti asian ELY-keskukselle uudelleen ratkaistavaksi. KHO:n mukaan lainvalmisteluasiakirjoissa esitetty käsitys lisääntymis- ja levähdyspaikkojen pienialaisuudesta, suojelun korvauksettomuudesta ja maanomistajien tasapuolisen kohtelun vaatimuksesta merkitsivät tässä tapauksessa, että suojelurajaus oli liian laaja.
Päätös osoittaa, että korvaukseton suojelu, jota liito-oravan lisääntymis- ja levähdyspaikkojen osalta noudatetaan, ei voi johtaa merkittäviin menetyksiin maanomistajan kannalta. Tässä tapauksessa suojelu olisi merkinnyt jopa 100 000 euron suuruisen puun myyntitulon menetystä.
HPP avusti Pato Osakeyhtiön osakkeenomistajia yhtiön osakkeiden myynnissä
HPP avusti Pato Osakeyhtiön osakkeenomistajia yhtiön osakkeiden myynnissä Pori Energian, Oulun Energian ja Oulun Seudun Sähkön perustamalle Voimapato Oy:lle. Pato Osakeyhtiö tuottaa sähköä omistamissaan vesivoimalaitoksissa Kouvolan Myllykoskella ja Iitin Vuolenkoskella. Toimeksianto käsitti huutokauppaprosessin tukemisen sekä yrityskauppa-asiakirjojen laatimisen ja neuvottelemisen.
Asiakkaita avustivat osakas Markku Mäkinen, senior associate Timo Ukkonen ja associate Matias Leskinen.
Vastuu vanhoista kaatopaikoista – KHO:2013:187
HPP avusti menestyksekkäästi yksityishenkilöä hallintopakkomenettelyssä, jossa kysymys oli vanhan vuonna 1957 toimintansa lopettaneen kaatopaikan aiheuttaman pilaantumisen selvitysvastuun kohdistamisesta. Uudenmaan ympäristökeskuksessa vuonna 2009 vireille pantu asia eteni Vaasan hallinto-oikeuden kautta korkeimpaan hallinto-oikeuteen, joka antoi tapauksessa vuosikirjaratkaisun KHO:2013:187. Korkeimman hallinto-oikeuden mukaan kaatopaikkaa aiemmin pitänyttä ja siten pilaantumisen aiheuttanutta kaupunkia voitiin pitää selvitysvastuullisena. Asiasta ei ollut aiempaa oikeuskäytäntöä.
Koska selvitysvastuu ja siitä sinällään erillinen kunnostusvastuu kulkevat usein rinnakkain, voidaan KHO:n ratkaisun katsoa merkitsevän myös linjavetoa varsinaiseen kunnostusvastuuseen. Sekä selvitys- että kunnostusvastuuta koskevana linjavetona ratkaisulla on olennaista painoarvoa monille kaatopaikkoja pitäneille kunnille, sillä se asettaa kunnille kaatopaikan pitäjinä vastuun myös vanhoista kaatopaikoista.
HPP:ltä avustajana asiassa toimi asianajaja, osakas Jari Tuomala.
HPP avusti menestyksekkäästi Helsingin seudun ympäristöpalveluita
HPP avusti menestyksekkäästi Helsingin seudun ympäristöpalvelut (HSY:tä) Ämmässuon biokaasulaitoksen hankintamenettelyyn liittyvässä oikeusprosessissa markkinaoikeudessa ja korkeimmassa hallinto-oikeudessa. Korkein hallinto-oikeus totesi vuosikirjaratkaisussaan (KHO 2013:123), että hankintayksikkö oli vapautettu kilpailutusvelvoitteesta, erityisalojen hankintalaki ei soveltunut (eikä myöskään luonnollisesti laki julkisista hankinnoista) kyseiseen hankintaan ja näin ollen hankintamenettely jäi kokonaisuudessaan kilpailutusvelvollisuuden ulkopuolelle.
Tapauksen osalta merkityksellistä oli, että kyseisen hankinnan osalta sovellettiin ensimmäisen kerran Suomessa oikeusprosessissa erityisalojen hankintalain 10 §:n useita toimintoja koskevaan hankintaan liittyviä tulkintaperiaatteita CHP -laitoksen hankinnan osalta. Edelleen tapauksessa sovellettiin ensimmäisen kerran Suomessa komission 19.6.2006 myöntämää poikkeusta kilpailutusvelvoitteesta hankintojen osalta, joiden tarkoituksena on mahdollistaa sähkön tuotanto ja myynti.
HPP:n hankintaoikeustiimistä oikeusprosessin hoitamiseen osallistuivat osakas Tuomas Saraste ja senior associate Timo Ukkonen
HPP toimii Neste Oilin neuvonantajana alusten rahoitusjärjestelyssä
HPP toimii Neste Oil Oyj:n konserniyhtiöiden neuvonantajana konsernin alusten rahoitusjärjestelyssä. Neste Oil on ilmoittanut aikovansa myydä viisi säiliöalustaan sekä kolme hinaajaansa Huoltovarmuuskeskuksen sekä Keskinäinen Eläkevakuutusyhtiö Ilmarisen omistamille yhtiöille. Alukset aiotaan vuokrata takaisin Nesteen käyttöön, ja ne purjehtivat jatkossakin Suomen lipun alla.
HPP avustaa Neste Oilia kaikissa rahoitusjärjestelyyn liittyvissä oikeudellisissa kysymyksissä. HPP:n tiimiä johtaa osakas Björn Nykvist, joka sanoo: ”Neste Oilin avustaminen järjestelyssä on äärimmäisen mielenkiintoista. Järjestely itsessään on monitahoinen, ja siinä yhdistyy hienolla tavalla HPP:n palvelu usealla eri osa-alueella. Roolimme järjestelyssä vahvistaa HPP:n aseman maan johtavana asianajotoimistona meri- ja kuljetusalan yritysjärjestelyissä.” HPP:n tiimin keskeisiin jäseniin kuuluvat lisäksi osakkaat Henrik Gahmberg ja Nora Gahmberg-Hisinger sekä senior associate Iiro Lähdevuori ja associate Teresa Kauppila.
HPP advises Neste Oil on the financial restructuring of its vessel ownership
HPP is advising Neste Oil group companies on the financial restructuring of the group’s ownership in its vessels. Neste Oil has announced its intention to divest five of its tankers and three tugs to companies owned by Finland’s National Emergency Supply Agency and the Ilmarinen Mutual Pension Insurance Company. The plan is to lease the vessels back to Neste Oil and they will continue to sail under the Finnish flag.
HPP advises Neste Oil on all legal aspects of the transaction. The HPP team is led by partner Björn Nykvist. “Assisting Neste Oil on this transaction has been extremely interesting. The transaction itself is a complex one and brings together HPP’s expertise in a number of areas in a wonderful way. Our role in the transaction establishes HPP as Finland’s leading law firm in maritime and transport transactions,” says Nykvist. Other key members of the HPP team include partners Henrik Gahmberg and Nora Gahmberg as well as senior associate Iiro Lähdevuori and associate Teresa Kauppila.
HPP toimii Yandexin neuvonantajana palvelinkeskusprojektissa
HPP toimii yhdysvaltalaiseen Nasdaq-teknologiapörssiin listatun Yandexin neuvonantajana yhtiön perustaessa palvelinkeskuksen Mäntsälään. Yandex ylläpitää hakukonetta, joka on yksi maailman käytetyimmistä ja Venäjän käytetyin.
HPP avustaa Yandexia kaikissa palvelinkeskushankkeen toteuttamiseen liittyvissä juridisissa kysymyksissä, kuten hankkeen yhtiö- ja vero-oikeudellisessa strukturoinnissa, vaihtoehtoisten sijoittautumiskohteiden juridisissa due diligence -tarkastuksissa, maanhankintaan liittyvissä kysymyksissä ja rakentamista koskevien urakkasopimusten laadinnassa.
HPP:n projektitiimiin kuuluvat osakas Andrew Cotton, osakas Jari Tuomala, Senior Associate Antti Rikala, Senior Advisor Jouko Kiesi ja Senior Advisor Suvi Marttinen.
HPP avusti Samsungia T&K-keskuksen perustamisessa Helsinkiin
Samsung Research & Development Institute (UK) on avannut Helsinkiin tutkimus- ja kehityslaitoksen, jossa kehitetään uuden sukupolven teknologiaa kuluttajaelektroniikan laitteisiin. HPP neuvoi hankkeen yhtiöoikeudellisissa, kaupallisissa sekä immateriaali-, työ-, ja vero-oikeudellisissa kysymyksissä.
HPP avusti menestyksekkäästi Oy Lival Ab:tä Nordic Aluminium Oyj:n osakkeiden lunastusta koskeneessa välimiesmenettelyssä
HPP avusti Oy Lival Ab:tä Nordic Aluminium Oyj:n osakkeiden osakeyhtiölain 18 luvun mukaisessa lunastusmenettelyssä ja sitä koskevassa välimiesmenettelyssä.
Lunastushintaa koskeva välimiesoikeuden tuomio annettiin kesäkuussa 2013.
Välimiesoikeus vahvisti osakkeen lunastushinnaksi 30 euroa Livalin alkuperäisen vaatimuksen mukaisesti.
HPP avusti Finaviaa maahuolintapalveluihin liittyneessä Kilpailu- ja kuluttajaviraston tutkinnassa
Kilpailu- ja kuluttajavirasto käynnisti oma-aloitteisen selvityksen epäillystä kilpailijoiden välisestä yhteistyöstä maahuolintapalveluiden markkinoilla ja teki asian selvittämiseksi 5.6.2012 tarkastukset Finavia Oyj:ssä ja ISS Aviation Oy:ssä. Finavia ylläpitää Suomen lentoasemaverkostoa ja sen hallinnassa on 25 lentoasemaa Suomen 27 lentoasemasta. Finavia toimii lisäksi lentoasemilla tarjottavien maahuolintapalveluiden palvelutuotannossa kahden tytäryhtiönsä Airpro Oy:n ja RTG Ground Handling Oy:n kautta.
Kilpailu- ja kuluttajavirasto ei saanut tekemiensä tarkastusten, tutkinnan kohteena olevien yritysten kuulemisen ja muiden selvitysten perusteella asiassa näyttöä siitä, että yhtiöt olisivat syyllistyneet kilpailusääntöjen kieltämään markkinoiden jakoon. Virasto poisti asian käsittelystään 15.5.2013 antamallaan päätöksellä.
HPP edusti Element Poweria sen perustaessa tuulivoimaan erikoistuneen yhteisyrityksen UPM-Kymmenen kanssa
HPP edusti Element Poweria tuulivoimapuistojen kehittämiseen keskittyneen yhteisyrityksen perustamisessa. Yhdessä UPM:n kanssa toteutettavan yhteisyrityksen päämääränä on edistää ja toteuttaa tuulivoiman lisärakentamista Suomessa UPM:n omistamilla maa-alueilla. HPP:n projektiryhmä osakas Andrew Cottonin johdolla osallistui yhteisyrityksen ja sen liiketoiminnan edellyttämän dokumentaation, ml. yhtiöoikeus-, kiinteistö- ja ympäristöoikeus-, rahoitus- sekä kaupallisten sopimusten neuvotteluihin sekä laadintaan.
Element Power on private equity -rahasto Hudson Clean Energy Partnersin omistama yhtiö. Hudson Clean Energy Partners hallinnoi noin 1 miljardin punnan rahastoa päämääränään sijoittaa uusiutuviin energialähteisiin, vaihtoehtoisiin polttoaineisiin sekä energiatehokkuuden edistämiseen.
HPP avusti Kiinassa toimintansa aloittanutta meijerialan yhteisyritystä
HPP, osakas Markku Mäkisen johdolla, avusti Kiinassa toimintansa aloittaneen meijerialan yhteisyrityksen LVDU Lapland Food (Fushun) Co., Ltd:n suomalaisia enemmistöomistajia omistuspohjan laajentamista ja lisärahoitusta koskeneessa järjestelyssä.
LVDU Lapland Food (Fushun) Co., Ltd on ensimmäinen Kiinaan toimintaansa laajentanut suomalainen ja pohjoismainen elintarvikealan yritys. Fushunin juustolassa valmistetaan alkuvaiheessa tuorejuustoja ja jugurtteja. Laitos työllistää tällä hetkellä yli 60 työntekijää, mutta määrän on tarkoitus nousta vuonna 2013 jopa 300 henkilöön.
HPP:n osakas Markku Mäkinen on itse asunut kolme vuotta Pekingissä toimien siellä Nokian Kiinan toimintojen päälakimiehenä. HPP:n Kiinan osaamista täydentää mandariinikiinaa äidinkielenään puhuva associate Yanhuan Zhou. Lisäksi asiakkaita avusti associate Salla Viitikko.
HPP avusti Wärtsilää Jordanian voimalaitosprojektissa
HPP:n rahoitus- ja energiatiimi osakas Björn Nykvistin johdolla avusti Wärtsilä-konsernia Suomen oikeuden kannalta Jordaniaan rakennettavan voimalaitoksen rahoituksen järjestämisessä.
Wärtsilän johtama yhteenliittymä toimittaa Jordaniaan IPP3:n, 573 MW:n kolmipolttoainevoimalaitoksen, joka valmistuessaan on voimalaitostyyppinsä suurin maailmassa ja pystyy hyödyntämään pääpolttoaineinaan sekä maakaasua että raskasta polttoöljyä ja varapolttoaineenaan kevyttä polttoöljyä. Avaimet käteen -periaatteella toteutettavan kokonaisurakan arvo on 552 miljoonaa dollaria, josta Wärtsilän osuus on 334 miljoonaa dollaria. Voimalaitos sijaitsee 30 kilometriä Ammanin ulkopuolella Al Manakherissa ja on suunnitelmien mukaan toimintavalmiina vuoden 2014 syyskuuhun mennessä.
Wärtsilää avustivat osakas Björn Nykvistin lisäksi osakas Antti Säiläkivi sekä associate Elina Valkonen, senior associate Timo Ukkonen ja senior advisor Jouko Kiesi.
Ainutlaatuiseen projektiin voit tutustua lähemmin englanninkielisessä Wärtsilä Stories -julkaisussa.
HPP avusti menestyksekkäästi Vapoa energiaturpeen hinnoitteluun liittyvässä Kilpailuviraston tutkinnassa
Kilpailuvirasto (1.1.2013 alkaen Kilpailu- ja kuluttajavirasto) tutki Kuopion Energia Oy:n tekemän toimenpidepyynnön perusteella, onko Vapo Oy:n energiaturpeen hinnoittelu kilpailusääntöjen mukaista. Kuopion Energia väitti Vapon syyllistyneen toimituskaudella 2009–2010 kiellettyyn määräävän markkina-aseman väärinkäyttöön perusteettomilla ja kohtuuttomilla energiaturpeen hinnankorotuksilla.
Kilpailuvirasto päätyi tekemiensä selvitysten lopputuloksena siihen johtopäätökseen, ettei Vapo ollut syyllistynyt kilpailusäännösten kieltämään kohtuuttomaan hinnoitteluun energiaturpeen myynnissä. Virasto arvioi Vapon hinnankorotuksia ja hinnoittelun tasoa tarkastelemalla erityisesti sen turveliiketoiminnan kannattavuutta. Virasto totesi yleisesti olleen tiedossa, että viime vuosien kesät olivat olleet sateisia, eikä turpeen kokonaistuotantotavoitteisiin ollut päästy. Myös ympäristölupamenettelyn nykyiset edellytykset ja kesto saattoivat johtaa lisäinvestointitarpeisiin ja -kustannuksiin ja siten hinnankorotuspaineisiin. Kilpailuvirasto katsoi, että asiassa esille tulleiden seikkojen perusteella ei ollut syytä epäillä, etteikö Vapon hintojen korotus perustunut todellisiin energiaturpeen tuotannon kustannusnousuihin. Virasto poisti asian käsittelystään 16.11.2012 antamallaan päätöksellä.
Vapoa avustivat Kilpailuviraston tutkimusten aikana asianajaja, osakas Jouni Alanen sekä asianajaja Maarika Joutsimo.
Bob Helsinki ja Robot Creative Agency yhdistyvät Bob the Robot -konserniksi HPP:n avustamana
HPP:n yritysjärjestelyryhmä avusti osakas Antti Säiläkiven johdolla menestynyttä digitoimisto Robot Creative Agencyä ja sen omistajia järjestelyssä, jossa Robot ja Suomen tunnetuimpiin markkinointitoimistoihin lukeutuva Bob Helsinki yhdistävät liiketoimintansa uudeksi Bob the Robot -konserniksi.
Uusi Bob the Robot -konserni nousee yli kuuden miljoonan euron myyntikatteellaan Suomen suurimpien markkinointiviestintäyritysten kärkijoukkoon ja se työllistää yli 60 henkeä.
Lisää tietoa uuden Bob the Robot -konsernin kotisivuilla:
HPP avusti LähiTapiolaa uuden IT-yhteisyrityksen perustamisessa finanssisektorille
HPP avusti LähiTapiolaa sen perustaessa uuden IT-yhteisyrityksen yhdessä Logican kanssa.
Uusi LTC-Otso Oy kehittää ja tarjoaa pankki- ja vakuutusalan ICT-palveluita LähiTapiolan-ryhmälle, Eteralle ja Turvalle. Palvelut kattavat vahinko-, henki- ja työeläkevakuutusliiketoiminnan sekä pankki-, varainhoito- ja kiinteistösijoittamisen liiketoimintojen tarpeet.
Uuden yhtiön palvelukseen siirtyy Tieto-Tapiolasta 240 työntekijää. Uusi LTC-Otso Oy aloittaa toimintansa Espoossa ja Tampereella helmikuun alussa 2013. Kyseessä on yksi merkittävimmistä ICT-alan ulkoistamisjärjestelyistä Suomessa, arvoltaan noin 150 Meur.
LähiTapiolaa avustivat asianajaja Terho Nevasalo sekä asianajaja, osakas Vesa Silaskivi.
HPP mukana Taivallahden kasarmin kaupassa.
Toimimme Auratum Asunnot Helsinki Oy:n neuvonantajana Helsingin Taka-Töölössä sijaitsevaa Taivallahden kasarmin kauppaa koskevan esisopimuksen laatimisessa. Toimeksiantomme koostui kohteen oikeudellisten kysymysten selvittämisestä sekä avustamisesta esisopimuksen laadinnassa ja neuvotteluissa.
Auratum Asunnot Helsinki Oy:n neuvonantajina toimivat senior associate Antti Rikala ja osakas Jari Tuomala.
HPP avusti Patoa vesivoimaliiketoiminnan vuokramisessa.
HPP avusti Pato Oy:tä vesivoimaliiketoiminnan ja siihen liittyvien voimalaitosten sekä maa-alueiden käyttöoikeuden vuokraamisessa määräajaksi KSS Energialle. Sopimuksen perusteella KSS Energia vastaa jatkossa ympäristöystävällisten vesivoimalaitosten sähköenergian tuotannosta, tuotannon suunnittelusta ja optimoinnista sekä käytöstä ja kunnossapidosta. Pato Oy on vesivoimalla Kouvolan Myllykoskella ja Iitin Vuolenkoskella sähköä tuottava energiayhtiö, jonka vuokrasopimuksella KSS Energialle siirretyt vesivoimalaitokset tuottavat noin 70 prosenttia Kouvolan toimialueen käytetystä sähköstä. Vesivoimalaitosten vuosituotanto vastaa noin 10.000 omakotitalon vuotuista sähkön kulutusta.
Toimeksiantomme käsitti vesivoimaliiketoiminnan pitkäaikaisen vuokrasopimuksen ja siihen liittyvän liiketoiminnan siirtämisen vuokralaiselle. Hoidimme sopimusjärjestelyn lisäksi neuvottelut kaikkien osapuolien välillä.
Pato Oy:tä avustivat osakas Vesa Silaskivi, senior associate Timo Ukkonen ja associate Yanhuan Zhou.
HPP neuvonantajana merkittävässä kiinteistökehitysprojektissa
Tomimme Ahlström Capital Oy:n ja HGR Property Partners Oy:n neuvonantajana kiinteistökehitysprojektissa, jossa asiakkaamme hankkivat Helsingin keskustassa osoitteessa Lönnrotinkatu 3 sijaitsevan historiallisen rakennuksen. Rakennus on alun perin rakennettu asuinkäyttöön, mutta se on muunnettu myöhemmässä vaiheessa toimistotiloiksi. Rakennus palautetaan sijainniltaan ainutlaatuiseksi ja erittäin korkeatasoiseksi asuinrakennukseksi. Rakennus hankittiin asunto-osakeyhtiön osakkeiden ostoina kolmelta eri myyjältä, joihin lukeutui kaksi säätiötä ja yksi yritys. Toimeksiantomme koostui yhtiön due diligence -tarkastuksista sekä kauppakirjadokumentaation laatimisesta ja neuvottelemisesta. Lisäksi toimimme neuvonantajana kiinteistön kehittämiseen liittyvissä kysymyksissä.
Ahlström Capital Oy:n ja HGR Property Partners Oy:n neuvonantajina toimivat osakas Jari Tuomala ja senior associate Antti Rikala.
HPP avusti Attendoa Helsingin kaupungin tarjouskilpailuun liittyneessä Kilpailuviraston tutkinnassa
Kilpailuvirasto käynnisti oma-aloitteisen selvityksen Helsingin Sanomien uutisoitua 18.6.2012 Mediverkko Terveyspalvelut Oy:n ja Attendo Terveyspalvelut Oy:n jättämästä yhteistarjouksesta Helsingin kaupungin tarjouskilpailuun koskien lääkärityövoiman vuokraamista Helsingin terveyskeskuksen päivystysyksiköihin.
Kilpailuvirasto päätyi yhtiöissä tekemiensä tarkastusten ja selvitystensä lopputuloksena johtopäätökseen, ettei yhtiöiden toiminta tarjouskilpailussa rajoittanut kilpailua. Kilpailuvirasto katsoi yhtiöiden sille toimittamien selvitysten osoittavan, ettei niillä ollut riittäviä resursseja jättää erillisiä tarjouksia. Virasto katsoi myös, ettei yhtiöiden välinen yhteistyö ollut laajempaa kuin mitä yhteistarjouksen tekemiseksi oli välttämätöntä. Yhtiöiden toiminnan ei siten katsottu rikkoneen kilpailulainsäädäntöä. Virasto poisti asian käsittelystään 23.11.2012 antamallaan tiedotteella.
Attendoa avustivat asianajaja Maarika Joutsimo sekä asianajaja, osakas Tuomas Saraste.
HPP avusti Aberdeenia vähittäiskauppaportfolion myynnissä
Toimimme Aberdeen Asset Managementin hallinnoiman kiinteistösijoitusrahasto Aberdeen Property Fund Finland I Ky:n neuvonantajana kiinteistötransaktiossa, jossa rahaston omistama yhtiö luovutti seitsemästä K-Market-kaupasta muodostuvan vähittäiskauppaportfolion Sveafastigheterin sekä Capitol Asset Managementin hallinnoimalle kiinteistösijoitusrahastolle.
Toimeksianto käsitti kauppakirjadokumentaation valmistelun ja neuvottelut sekä asiakkaan avustamisen myyntijärjestelyissä sekä kaupan täytäntöönpanoon liittyvissä järjestelyissä.
Neuvonantajina HPP:ltä toimivat osakas Jari Tuomala ja senior associate Antti Rikala.
HPP toimi Wihurin neuvonantajana logistiikkakeskuksen hankinnassa
Toimimme Wihuri Oy:n neuvonantajana kiinteistökaupassa, jossa Wihuri Oy osti Redevco Finland Oy:ltä Oulussa sijaitsevan logistiikkakeskuksen.
Toimeksiantomme koostui due diligence -tarkastuksesta, kauppakirjadokumentaation laatimisesta sekä avustamisesta neuvotteluissa ja kaupan täytäntöönpanoon liittyvässä järjestelyistä.
Wihuri Oy:n neuvonantajina toimivat osakas Jari Tuomala, senior advisor Jouko KIesi ja senior associate Antti Rikala.
HPP avusti Eteraa business parkin myynnissä.
Neuvoimme Keskinäinen Eläkevakuutusyhtiö Eteraa kiinteistökaupassa, jossa Aberdeen Property Fund Finland I Ky osti Seinäjoella sijaitsevan hiljattain rakennetun business park -kohteen. Rakennuksen kokonaispinta-ala on noin 9.700 m2. Kauppa toteutettiin keskinäisen kiinteistöosakeyhtiön osakekannan kauppana.
Toimeksiantomme koostui myyjän avustamisesta kauppajärjestelyissä, data room -järjestelyistä sekä kauppakirjadokumentaation valmistelusta ja neuvottelusta.
Keskinäinen Eläkevakuutusyhtiö Eteran neuvonantajina toimivat osakas Jari Tuomala ja senior associate Antti Rikala.
HPP toimi neuvonantajana Kraft Foodsin Suomen keksituotannon myynnissä.
HPP toimi neuvonantajana Kraft Foods Finlandin myydessä keksituotantonsa Fazer-konsernille Suomessa. Toimeksianto sisälsi myyjien neuvontaa myyntiprosessissa, data room -järjestelyt, asiakirjojen laadinnan ja osallistumisen neuvotteluihin sekä avustamisen kaupan täytäntöönpanossa.
Kraft Foods Finland on Suomen keksiteollisuuden johtavia toimijoita. Kraft Foodsin Suomen keksituotannon myynnin yhteydessä Fazer Groupille siirtyivät muun muassa tuotemerkit Jyväshyvä ja Carneval sekä valikoima paikallisia muita tuotemerkkejä. Kaupan yhteydessä Fazer Groupin palvelukseen siirtyi 85 työntekijää.
Kraft Foods Finlandin neuvonantajina toimivat osakas Björn Nykvist, specialist counsel Markku Mäkinen, senior associate Antti Säiläkivi, senior associate TeaTelamo, associate Salla Viitikko ja associate Mikaela Åkerberg.
HPP toimi neuvonantajana Hotelli Helenan kaupassa.
Hallinnoimme Helsingin käräjäoikeuden määrääminä Hotelli Helena Oy:n konkurssipesää, johon kuului Helsingin keskustassa sijaitseva vuokrakiinteistö sillä sijaitsevine historiallisine rakennuksineen. Velallinen asetettiin konkurssiin ennen rakennuksen perusparannuksen valmistumista.
Toimeksiantomme kattoi muun muassa myyntiprosessin siihen liittyvine kauppaneuvotteluineen. Kohde myytiin sijoitusyhtiölle, joka suunnittelee rakennuksen muuttamista osittain toimistokäyttöön. Projekti sisälsi muun muassa kaavoitukseen ja konservointiin liittyviä viranomaisneuvotteluita parhaan realisaatiotuloksen saavuttamiseksi.
Kaupan arvo oli merkittävä, mutta sovittiin salassa pidettäväksi.
Hotelli Helena Oy:n konkurssipesän pesänhoitajana toimi osakas Juho Lenni-Taattola, jota avustivat osakas Jari Tuomala, associate Klaus Majamäki ja associate Yanhuan Zhou.
HPP avusti VAASAN-konsernia kansainvälisessä green field -projektissa.
Toimimme VAASAN Oy:n sekä sen paikallisen tytäryhtiön neuvonantajana yhdessä Sorainen Law Offices -yhtiön kanssa kansainvälisessä green field -kehitysprojektissa, jossa VAASAN Oy investoi SRV Groupin Saueen, Viroon rakennettavaan uuteen teolliseen leipomoon. Projekti koostui maa-alueiden hankinnasta, projektinjohtourakkasopimuksen sekä kehityssopimusten neuvotteluista. Huolehdimme projektiin liittyvien lakiasioiden koordinoinnista.
Vaasan Oy:n ja paikallisen tytäryhtiön neuvonantajina toimivat osakas Jari Tuomala ja senior associate Antti Rikala.
HPP avusti Paperiliittoa ja Eteraa kiinteistökaupassa.
Toimimme Paperiliitto ry:n ja Keskinäinen Eläkevakuutusyhtiö Eteran neuvonantajana kiinteistötransaktiossa, jossa Keskinäinen Eläkevakuutusyhtiö Tapiola osti Stella Business Parkissa Espoossa sijaitsevat kaksi business park -kohdetta sekä pysäköintihallin. Rakennusten kokonaispinta-ala on yli 8.000 m2. Kauppa toteutettiin kahden keskinäisen kiinteistöosakeyhtiön osakkeiden myyntinä.
Toimeksiantomme koostui myyjän neuvomisesta myyntijärjestelyissä, data room -järjestelyistä sekä kauppakirjadokumentaation valmistelusta ja neuvottelusta.
Paperiliitto ry:n ja Keskinäinen Eläkevakuutusyhtiö Eteran neuvonantajina toimivat osakas Jari Tuomala ja senior associate Antti Rikala.
HPP toimi neuvonantajana Arctia Saaristovarustamon osakekannan hankinnassa.
HPP avusti Suomen Lauttaliikenne Oy:tä sen ostaessa Arctia Saaristovarustamo Oy:n koko osakekannan Arctia Shippingiltä. Toimeksianto koostui ostajan neuvonnasta ostoprosessissa. HPP osallistui myös kauppaneuvotteluihin ja vastasi kauppakirjadokumentaation laadinnasta.
Suomen Lauttaliikenne Oy, markkinointinimeltään Finferries, on ainoa valtion omistama sekä yhteysalus- että lauttaliikenteestä vastaava toimija. Sen asiakkaita ovat vesiyhteyksien takana vakituisesti asuvat, vapaa-ajan asukkaat sekä matkailijat. Finferries työllistää noin 330 henkilöä 48 reitillä ympäri Suomea.
Suomen Lauttaliikenne Oy:tä avustivat osakas Björn Nykvist, senior associate Tea Telamo ja senior associate Maarika Joutsimo.
HPP avusti Suomen Omataloa talopakettiliiketoiminnan hankinnassa.
HPP avusti Suomen Omatalo Oy:tä sen ostaessa Finndomo Oy:ltä yhtiön Sonkajärvellä harjoittaman talopakettiliiketoiminnan. Omatalo on Suomen tunnetuin talomerkki; Omataloja on rakennettu vuosien mittaan yhteensä lähes 100.000 kappaletta. Toteutettu liiketoimintakauppa yrityssaneerausmenettelyssä olevalta Finndomo Oy:ltä varmisti mahdollisuuden jatkaa Sonkajärven tehtaan yli 70 vuotta jatkunutta talopakettien toimittamisen perinnettä keskeytyksettä.
Toimeksianto käsitti ostajan neuvontaa ostoprosessissa, sopimusneuvotteluiden hoitamisen sekä kauppakirjadokumentaation laadinnan.
Suomen Omatalo Oy:tä avustivat osakas Juho Lenni-Taattola, senior advisor Jouko Kiesi ja associate Yanhuan Zhou.
HPP hallinnoi Brondan kiinteistöyhtiöiden konkurssipesiä
Bronda Properties B.V.:n omistamat 16 kiinteistöosakeyhtiötä asetettiin 11.4.2012 Helsingin käräjäoikeuden päätöksellä konkurssiin. Kyse on eräästä Suomen historian suurimmista kiinteistöosakeyhtiöiden konkursseista. Käräjäoikeus määräsi HPP:n insolvenssiasioihin erikoistuneen osakkaan Juho Lenni-Taattolan kaikkien 16 konkurssipesän pesänhoitajaksi suurimman velkojan The Royal Bank of Scotlandin hakemuksen mukaisesti.
Konkurssikiinteistöihin lukeutuu monia Helsingin keskeisimmillä paikoilla sijaitsevia arvokiinteistöjä, jotka myytiin vuoden2007 alussa nykyiselle omistajalleen, 10.4.2012 konkurssiin asetetulle Bronda Properties B.V.:lle. Kaupan arvo oli yli 300 miljoona euroa.
HPP avusti Vaahto Groupia suunnatussa annissa ja AP-Telan yritysjärjestelyssä
HPP:n yritysjärjestely- ja rahoitusryhmän lakimiehistä koostunut tiimi toimi osakas Björn Nykvistin ja specialist counsel Antti Säiläkiven johdolla neuvonantajana Vaahto Group Plc Oyj:lle private placement -järjestelyssä joka kohdistettiin ryhmälle valikoituja sijoittajia. Private placement toteutettiin samanaikaisesti osakevaihdon kanssa, jossa Vaahto Group hankki vähemmistöosakkeenomistajilta loput 47,92 prosenttia AP-Tela Oy:n osakkeista.
Vaahto Group Plc Oyj on maailmanlaajuisesti toimiva korkean tason teknologia- ja asiantuntijayritys, joka palvelee prosessiteollisuutta paperinvalmistusteknologian ja prosessilaitteiden aloilla. Vaahto Groupin osakkeet noteerataan Nasdaq OMX Helsingissä (WAT1V).
HPP toimi Vaahto Groupin oikeudellisena neuvonantajana private placementissa, mukaan lukien uusien osakkeiden listalleottoesitteen laadinnassa, sekä neuvoi AP-Tela Oy:n vähemmistöosuuden hankinnassa.
Vaahto Groupin pörssitiedotteet ovat luettavissa täältä.
HPP Lännen Tehtaiden neuvonantajana Caternet Finlandin kaupassa
Osakas Vesa Silaskivi ja Senior Associate Tea Telamo avustivat Lännen Tehtaat Oyj:tä yhtiön ostaessa Caternet Finland Oy:n koko osakekannan. Caternet Finland Oy on ammattikeittiöitä palveleva, tuoreiden vihannes-, hedelmä- ja kalatuotteiden valmistukseen ja logistiikkaan erikoistunut yritys, jonka myi joukko yksityishenkilöitä.
Kohdeyhtiön liikevaihto on 29 miljoonaa euroa ja sen palveluksessa on 120 ihmistä Helsingissä, Oulussa ja Jyväskylässä.
Lännen Tehtaat Oy:n toimeksiannosta HPP suoritti kohdeyhtiössä legal due diligence –tarkastuksen, laati kauppaa koskevan dokumentaation ja avusti neuvotteluissa.
HPP avusti Finndomoa teollisuusalueiden myynnissä.
Toimimme Finndomo Oy:n neuvonantajana kiinteistökaupoissa, joissa Finndomo Oy luovutti yksityisille sijoittajille Loviisassa sijaitsevan teollisuustuotantoalueen sekä Jyväskylässä sijaitsevan teollisuusalueen. Kaupat olivat osa Finndomo Oy:n yrityssaneeraukseen liittyviä toimenpiteitä.
Finndomo Oy:n neuvonantajina toimivat osakas Jari Tuomala ja senior associate Antti Rikala.